open-index/open-wikipedia-markdown huggingface dataset:
安徽九方足球俱乐部

**安徽九方足球俱乐部**，是中华人民共和国一家解散脱个职业足球俱乐部，2005年成立，参加过中国足球甲级联赛，是安徽省头一爿职业足球俱乐部，主场摆勒合肥、芜湖过，2010年年底因为主场条件推板弗得弗退出联赛，2011年撤销哉。

## 曾用名
* 2005-2006年 **安徽九方**
* 2007年 **安徽九华山**
* 2008-2010年 **安徽九方**
安顺路

**安顺路**是中華人民共和國上海市长宁区一條東西走向个路，西起伊犁路，東到淮海西路，全长1100米，宽20米到24米，车行道阔12米。箇路1985年到1986年修个，路名从貴州安顺市来个。

## 参考
上海市宝山区仁和医院

**上海市宝山区仁和医院（上海市宝山区老年医学中心）**，也叫**上海大学附属仁和医院**，勒垃中國上海市宝山区张庙街道长江西路1999号，是爿二级甲等综合性公立医院。

## 历史
2000年10月份，仁和医院完工，投入使用。

2006年，复旦大学附属华山医院接管仁和醫院。2016年，醫院改去帮华山医院北院合作。2017年，仁和醫院与复旦大学附属肿瘤医院合作成立“复旦大学附属肿瘤医院医联体宝山分中心”。2020年，仁和医院变成上海大学医学院个附属医院。2022年挂牌华山医院宝山区医联体仁和医院。2023年挂牌“复旦大学附属肿瘤医院肿瘤专科医联体成员单位”。

2022年，仁和医院開始整体改建。

2022年12月份，**宝山区老年医学中心**挂牌仁和医院。

## 参考
上海市嘉定区南翔医院

**上海市嘉定区南翔医院**，勒垃中華人民共和國上海市嘉定區南翔鎮，占地面积0.78公顷，建筑面积1.12万平方米。

## 历史
1950年1月份，**南翔卫生所**成立。1959年春，上海第一医学院拿设勒外冈个乡村医院撤销脱，部分人员、设备併进南翔卫生所，卫生所也就開住院部哉，改名**南翔人民医院**。1960年10月份，醫院搬到民主街，改名**南翔卫生院**。1965年，上海第二医学院、广慈医院、仁济医院个部分医务人员转岗到南翔卫生院。1976年4月份，醫院改名**南翔医院**。1986年，医院新造1幢3967平方米个病房大楼。

## 参考
上海市虹口区江湾医院

**上海市虹口区江湾医院**，勒垃中國上海市虹口區，是三级康复专科医院。

## 历史
1922年，蔡香荪、朱子云、王汉礼、徐可陞等人创设江湾医院，一开始至少拉起帮医生，每年夏天来了江湾镇武圣殿个空地浪向摆3隻号头个摊头。後首来，醫院造仔栋楼，必过还是只勒垃夏天三隻号头开业个。1932年一二八事件发生仔么，医院建筑坏脱，各界又畀江湾医院重新造仔栋新楼。1933年10月份，上海市卫生局接管江湾医院，改名**江湾区卫生事务所**，後來又拿名字改回去。

1953年9月份，新个江湾医院造勒逸仙路、场中路路口（场中路22号），畀第二军医大学管理。1985年，划畀虹口区管理。2020年9月份，為咾配合虹口区北部公共卫生中心建设，醫院弗得弗临时搬到四川北路1878号。2025年4月份，四川北路1878号临时院址门诊、急诊相继停诊，像小蚂蚁搬家一样一隻隻搬回虹口区场中路22号。2025年5月6号，虹口区场中路22号开放门诊、急诊、住院服务。

## 参考
中兴镇（上海市）

**中兴镇**，是上海市崇明区下头隻镇，勒垃崇明区东部，东面是陈家镇，南面长江南支，西接向化镇，北面是新海镇个上海市崇明现代农业园区，面积45.54平方公里，户籍人口3.07万人（2008年）。镇人民政府设勒广福路42号。

## 历史
民国18年（1929年），汲浜乡成立，国民政府江苏省崇明县第四区区公所曾设勒箇地方。1949年6月份，崇明解放，建立乡人民政府。1950年4月份，汲浜乡拆出七滧乡、汲浜乡、北兴乡来。1950年11月份，七滧乡、汲浜乡、北兴乡分成七滧乡、滧中乡、汲浜乡、新兴乡、北兴乡。

1957年9月份，老底子向化区个滧中乡、汲浜乡合并建立汲浜乡。1958年9月份，成立汲浜人民公社。1959年1月份到1959年6月份，向化、汲浜两隻公社合并建立向化人民公社。1959年6月份，向化人民公社拆分成向化、汲浜两隻人民公社。1984年，汲浜人民公社改成汲浜乡。1995年4月份，汲浜乡撤销，改名中兴镇。
场中路

**场中路**是中華人民共和國上海市一條橫跨寶山區、靜安區、虹口區个東西走向个路，西到滬太路，東到逸仙路，往东连勒政立路丄，长6916米，名字从路两端个大场搭仔中山路来个。箇条路民國19年（1930年）修拉个。共和新路以西一段老底子叫上官路。民国25年（1936年）望东延伸到逸仙路个前身中山路。

## 参考
上海博爱医院

**上海博爱医院**是中國上海市徐汇区淮海中路丄一爿民营医院。

## 历史
上海博爱医院个前身1976年8月份成立个，伊辰光医院勒垃南京东路98号，叫**上海市手工业管理局职工医院**。1977年底搬到淮海中路1590弄1号，1978年10月开诊，改名**上海市第二轻工业局职工医院**。1987年5月份开始扩建康复治疗大楼。

1999年9月份，上海市第二轻工业局职工医院转让畀上海晟新实业公司搭仔整形外科医生彭少成，彭少成做院长，医院转制成为民营医疗机构，改名上海博爱医院，必过病人还是好继续走医保。

2021年11月27号到2021年12月16号，上海博爱医院勒垃没許可底下，勒垃淮海中路1590号一楼西北角食堂做仔卖热食类食品，上海市徐汇区市场监督管理局对伊罚款。

## 参考
艾哈迈德拉查里·穆罕默德阿里

丹斯里**艾哈迈德拉查里·穆罕默德阿里**（，），是马来西亚个政治人物，马来西亚前总理马哈蒂尔·穆罕默德老婆茜蒂哈斯玛个兄弟，巫统个党员，1982年到1986年做过雪兰莪州个州务大臣。

2001年5月16号，艾哈迈德拉查里勒国家心脏中心（IJN）因为心脏病走脱哉，埋勒安邦路穆斯林公墓里向。

## 参考
穆罕默德哈欣·穆罕默德阿里

敦**莫哈末哈欣·莫哈末阿里**（，）是马来西亚第九任武装部队总司令，马来西亚第四任搭第七任总理马哈蒂尔·穆罕默德老婆茜蒂哈斯玛个兄弟。伊勒拉1989年代表马来西亚政府签《合艾协议》，结束脱马来亚共产党41年个武装斗争。2022年6月，元首苏丹阿卜杜拉册封伊“敦”勋衔。
祖国行动联盟

**祖国行动联盟**（，简称GTA），是2022年个辰光，马来西亚前总理马哈蒂尔·穆罕默德创立个政党联盟。伊主要拉拢几隻马来政党（像祖国斗士党、土著权威党）搭仔非政府组织，口号是“为马来人争权益”，一隻目标是打垮巫统。

不过勒拉2022年全国大选里向，GTA派出一百多个候选人，结果全军覆没，一席也没捞着，还赔脱交关按柜金。之后马哈蒂尔伊搭儿子慕克里兹先后辞职离开，公开讲“GTA吸引弗到马来人”，自家跑路去搞《马来人宣言》哉。

## 参考
1986年马来西亚大选

**1986年马来西亚大选**（，），是勒拉1986年8月2号搞个马来西亚国会选举。掰趟选举啊，马哈蒂尔·穆罕默德领导个国民阵线（国阵） 赢来邪气结棍，勒拉177个国会席位里向抢着148隻，继续做老大。

反对党里向，民主行动党（DAP） 表现最好，抢着24隻席位，主要是华裔多個选区。掰趟个投票率是74.39%。
尖团音

**尖团音**是**尖音**搭仔**团音**个合称，指个是汉语里向个两组对立个声母。勒垃官话里向，[]、[]（注音符号：ㄧ、ㄩ；汉语拼音：i, ü）前个声母[]、[]、[]（注音符号：ㄗ、ㄘ、ㄙ；汉语拼音：z, c, s）叫**'尖音**，声母[]、[]、[]（注音符号：ㄐ、ㄑ、ㄒ；汉语拼音：j, q, x）叫**团音**。勒垃客家话、粤语、贛语、闽语、一部分吴语里向也有得箇情况。

现在，多数地方个汉语里向弗再区分尖音搭团音，箇情况叫尖团合流。
1990年马来西亚大选

**1990年马来西亚大选**（），是勒拉1990年10月20号搞个马来西亚国会第8届选举。掰趟选举啊，马哈蒂尔·穆罕默德领导个国民阵线（国阵）赢来邪气结棍，勒拉180个国会席位里向抢着127隻，继续做联邦政府个老大。

反对党方面，民主行动党（DAP）抢着20隻席位，四六精神党抢着8隻，泛马回教党抢着7隻。最扎劲个是，反对党联盟穆斯林团结阵线勒拉吉兰丹州狂胜，拿伊面39隻席位全部抢光哉。掰趟个投票率是72.3%。

## 背景搭仔花头
*掰趟选举是1987年巫统党选之后个头一回大选。
*马哈蒂尔个新巫统搭仔东姑拉沙里搞出来个四六精神党（S46）对开干。
*掰趟选举蛮特别个，因为头一回出现有实力威胁国阵个反对党联盟，马来西亚开始从一党独大向两党制变过去哉。
尖团合流

**尖团合流**指个是现代个部分汉语方言里向尖音搭仔团音合并成团音个情况，比方讲吴语里向个上海闲话，或者普通言话，团音腭化成龈腭音，帮尖音发同隻音，区分弗开哉。
## 参考
1999年马来西亚大选

**1999年马来西亚大选**（），是勒拉1999年11月29号搞个马来西亚国会第10届选举。掰趟选举啊，马哈蒂尔·穆罕默德领导个国民阵线（国阵）赢来邪气结棍，勒拉193个国会席位里向抢着148隻，继续做联邦政府个老大。

反对党方面，回教党（PAS）表现最好，抢着45隻席位，比上趟多了交关。民主行动党（DAP） 则输脱交关，只有10隻席位，连大佬林吉祥啊落选脱哉。掰趟个投票率呒没明确记录。
1995年马来西亚大选

**1995年马来西亚大选**（），是勒拉1995年4月24号到25号搞个马来西亚国会选举。掰趟选举啊，马哈蒂尔·穆罕默德领导个国民阵线（国阵）赢来邪气结棍，勒拉192个国会席位里向抢着162隻，比上个趟多了35隻，牢牢叫坐稳了老大个位置。

反对党方面，民主行动党（DAP）只抢着17隻席位，比上个趟少了17隻，输来蛮结棍个。四六精神党也弗好过，只抢着13隻。掰趟个投票率是68.3%。
上海市同济中学

**上海市同济中学**是中華人民共和國上海市杨浦区一所杨浦区实验性示范性高中，勒垃政立路25号。

## 历史
* 1907年，德国医学博士埃里希·宝隆勒垃上海创办同济医院，附设**同济医学堂**，开设**德文科**、医预科。
* 第一次世界大戰个辰光，中華民國帮德意志帝國斷交，中國人接收箇学堂，改名**私立同济医工学校**，搬去吴淞。
* 1923年，改名**同济德文医工大学**，**德文科**扩充到中学部，叫**同济大学附属中学**。
* 1924年5月，改名**同济医工大学附属中学**。
* 1927年8月，改名**国立同济大学附属中学**。
* 1937年，抗日战争爆发，同济大学一路搬到四川李庄。
* 1946年，学校搬回到上海。
* 1950年6月，学校帮同济大学脱钩，改名**上海市同济中学**，直属市教育局。
* 1951年***'，开始招收初中学生（一说1952年）。
* 1959年***'，学校成为市重点中学（一说1962年）。
* 1984年***'，学校划畀[[杨浦区教育局]]主管（一说1985年）。
* 1997年9月，停招初中学生，现在是区实验性示范性高中。***'
* 2016年9月1号，因为学堂改扩建，临时搬到中原路698号（原上海音乐学院实验学校中原校区，乃朝上海市复旦实验中学中原校区）。2019年9月2日恢复。

## 校友
*朱家驊
* 王素瑜
* 许宝文
* 张弥曼
* 焦晃
* 洪延庆
* 邓建雄
* 庆智象

## 参考

## 外部链接
*
2030年共享繁荣愿景

《**2030年共享繁荣愿景**》（；），是马来西亚总理马哈蒂尔·穆罕默德勒拉2019年提出个国家发展大计划。伊个主要目标是到2030年让马来西亚所有种族、所有地方个人，特别是收入低个土著为主个B40群体，侪能过上好日脚，大家一道发财，话么是强调公平搭仔合理，弗单单是要国家经济增长，还要让财富可以更加公平地分到每个人手里，让大家更加团结。

## 参考
2020年宏愿

**2020年宏愿**（），是马来西亚总理马哈蒂尔·穆罕默德勒拉1991年提出个大计划，号称要到2020年让马来西亚变成功先进国家。掰隻计划里向有交关挑战，核心思想就是要大家团结，弗管啥种族侪公平发展，一道打造一个“马来西亚民族”。可惜啊，掰个目标朆实现，到仔2020年，马来西亚还是隻发展中国家。马哈蒂尔后首那责任掼畀后首来几隻首相个政策拿国家发展拖累哉，弄得要到2025年再看看唻。伊也讲，虽然总目标朆达到，但里向交关小目标（比如基建、人民生活）还是实现了交关个。

《2020年宏愿》同名爱国歌曲是作词个。

## 参考
吉隆坡战争罪行委员会

**吉隆坡战争罪行委员会**（），是马来西亚前总理马哈蒂尔·穆罕默德勒拉2007年搞出来个隻组织，专门调查世界各地个战争罪行。伊拉还自家搞了个法庭，弗过联合国弗承认伊，判下来个结果也是象征性个，呒没啥实际用处。

掰隻法庭最扎劲个一桩事体，就是2011年判决美国前总统小布什搭英国前首相托尼·布莱尔勒拉伊拉克战争里向犯仔“危害和平罪”。后首来2013年也判决以色列对巴勒斯坦人搞种族灭绝。

## 参考
马来西亚公民宣言

《**公民宣言**》（），是2016年个辰光，马来西亚前总理马哈蒂尔·穆罕默德喊仔一帮人弄出来个物事。伊叫拢反对党个老大（林良实、林吉祥、穆希丁·亚辛等人）、社会浪个名流（比方讲安美嘉）咾啥个，总共58個人勒浪上头签仔名字，主要就是想叫伊辰光个总理纳吉·阿都拉萨为仔一马公司丑闻下台。5月10号，《公民宣言》有得超过100万人签名。。同年9月15号，马哈蒂尔自家送到皇宫里向去。虽讲朆成功，但是调动起网浪向个舆论，帮后首来2018年真个弄倒纳吉铺仔路哉。

## 参考
2015年净选盟4.0集会

**2015年净选盟4.0集会**（），是2015年8月底，马来西亚非政府组织干净与公平选举联盟（净选盟）勒垃吉隆坡组织个反对总理纳吉·阿都拉萨个一個馬來西亞發展有限公司醜聞个街头示威，目的是叫纳吉下台、政府变清廉、外加挽救国家经济，是马来西亚国会通过《和平集会法令》仔个头一场宣布是非法集会个集会。虽然政府想尽办法拦牢，封脱网站、关脱相关内容，必过集会还是成功举办。警察表示有得2.5万人，主办方则吹来仔超过20万人。

集会个辰光，还有交关别个花头。比方讲，有人勒路边发有毒个饮料，吃坏脱交关人；也有人勒国庆日倒数个辰光掼炮仗想干扰集会，畀警察搭仔民众捉脱去，还有得4家头受伤。
费鲁兹米斯南

**费鲁兹米斯南**（，），是马来西亚沙巴州出来个一位歌手搭网红，因为生来搭唱起来侪像煞脱仔马来西亚国宝级巨星比·南利故咾出名，邪气多个粉丝叫伊“比南利个拷贝”。伊也经常性勒拉Instagram、Youtube咾啥个平台浪翻唱比南利个老歌。2012年，伊勒一隻模仿比南利大赛里向拿仔冠军，从此正式出道，开始唱歌拍戏。

2023年9月8号，费鲁兹因为胸痛昏过去瘫勒地浪向，送到医院么呒没救转来，38岁就走脱哉，安葬勒纳闽穆斯林墓地里向。

## 参考
英语教数理科政策

**英语教数理科政策**（；），也叫**英化数理**，简称**PPSMI**，是伊辰光个马来西亚总理马哈蒂尔·穆罕默德勒垃2002年提出个，马来西亚教育部勒2003年推行个隻教育方法，具体是叫全国学堂里数理课统统拿英文来教，弗好用自家个闲话，认为箇能好马来西亚小囡英文好点，将来出国竞争弗吃亏。因为马来西亚个大学绝大多数课侪用个是英文教个，故咾大学没影响。马来西亚教育部还畀所有学生仔、老师免费用PPSMI个学习材料。

不过，掰只想法推出来之后，碰着交关人讲弗来事，特别是华校搭仔乡下地方个家长，侪觉着掰能弄，小囡书要读弗好哉。吵仔好几年，到2012年，政府只好调转枪头，学生仔好捡英文或者马来文上课个软性政策，才算摆平。

## 参考
莎罗马

潘斯里**莎罗马**（，），本名**莎玛·依斯迈**，是马来西亚老早顶顶红个歌星搭电影明星，勒垃马来西亚，大家叫伊“亚洲个玛丽莲·梦露”，马来西亚国宝级男明星比·南利个老婆。勒拉1950到1980年代，伊个歌声搭风采迷倒交关人。1978年，政府封伊做马来西亚头一位“国家级歌手”（），绝对是公认个天后。可惜个是，1983年，伊因为肝病走脱哉，只有48岁，葬勒吉隆坡个安邦路穆斯林公墓。后首来1990年，因为老公比南利追封了“丹斯里”，伊也就一道被尊称为“潘斯里”哉。吉隆坡有条老漂亮个行人天桥就拿伊个名字命名，叫“莎罗马桥”。谷歌首页也曾经拿伊放上去做纪念。

## 参考
罗斯玛·曼梳

拿汀斯里**罗斯玛**（，），是马来西亚前总理纳吉·阿都拉萨个老婆。伊是马来西亚顶顶出名个“第一购物狂”，也是历史上头一個因为贪污案吃官司坐牢个前总理太太。

伊个名气，全是伊花钞票掼派头掼出来个。伊曾经勒澳大利亚眼睛也勿霎，一口气买脱三十两万令吉个衣裳，外国媒体侪叫伊「专门血拼个夫人」。更加结棍个是，黎巴嫩个珠宝店老板直接追到马来西亚来告伊，要伊还出来价值六千万令吉、根本呒没付过钞票个44件珠宝首饰。

伊个嘴巴也蛮会得惹事体闯穷祸个。日本311大地震个辰光，伊居然讲掰是“拨别个国家个教训”，因为人家发展个辰光呒没考虑啥个生态环境，畀人当憨大嘲。

当然，顶顶推扳弗开个还是贪污。2022年，伊因为砂拉越学堂里个太阳能工程贪污案，正式拨法院判仔十年监禁，还要罚交九亿七千万令吉个天价罚款。要是钞票罚弗出，还要多加三十年监禁。

## 参考
拯救马来西亚集会：推倒安华

**拯救马来西亚集会：推倒安华**（），简称**倒安华集会**（），是2025年7月26号马来西亚反对党联盟国民联盟（尤其是伊斯兰党）勒吉隆坡独立广场搞起来个一次超大示威，核心目的是逼总理安瓦尔·易卜拉欣下台。

反对派罗列仔交关理由，主要讲伊呒没兑现竞选承诺、经济搞弗好、物价飞涨、还乱征税（扩大SST），弄得唻老百姓日子难过。还有隻直接个导火线，是伊个政府提出个《城市更新法》法案，被批评会损害老百姓个权益，特别是穷人可能会畀赶出自家个屋里向。

## 集会花头经
*反对派号称要来50万人，警方最后统计大概有1.8万人。
*前总理马哈蒂尔·穆罕默德、穆希丁·亚辛侪来站台演讲，骂安瓦尔。
*现场有人拿安瓦尔个头像P成“税务超人”（MR C，C代表税务Cukai），讽刺伊只会加税。
*大家高喊“安瓦尔下台！”（Turun Anwar!）个口号。
*6隻非政府组织拒绝参加箇隻“倒安瓦尔集会”，讲自家只要求政府承诺进行体制改革，而弗是制造政治动荡

## 政府个反应
总理安瓦尔本人蛮淡定个，讲掰弗是马来西亚文化，叫大家应该通过选举而弗是上街来换政府。伊还勒集会前头宣布一系列惠民援助措施，比方讲发100林吉特、油价降价、增加公共假期咾啥个。反对派讲箇是临时抱佛脚，壳张箇勒垃讨好老百姓。

## 集会过后个风波
集会虽然和平结束，但后首来个风波一点也弗少。

### 秋后算账抓打肖像个人
警方后首来根据《煽动法令》咾啥个老法律，抓脱好几个勒集会浪“鞭打安瓦尔肖像”搭仔发表激烈言论个反对党成员。掰个举动引来交关国际组织（像国际特赦组织）个强烈批评，讲安瓦尔政府讲一套做一套，嘴巴浪讲民主，实际浪向还是勒用老法子打压异见。反对派大佬穆希丁也跳出来讲风凉话，讲：“安瓦尔做反对派个辰光口口声声要废除掰个恶法，现在自家上台了，用起来比啥人侪顺手！”必过柔佛州诚信党主席阿米诺胡达表示鞭打安瓦尔肖像超出仔伊斯兰教个道德搭仔价值观，是用弗文明个方式、仇恨个方式煽动羞辱国家领导人。

### “垃圾门”罗生门
搞笑个是，房屋部长倪可敏跳出来讲，集会现场留下来20吨垃圾，清洁工人做到后半夜三点半才弄清爽。

结果，掰句话引来全场嘲笑。反对派算仔一笔账：警方讲只有1万8千人参加，哪能会产生20吨垃圾？难道每个人侪扔仔10多公斤个垃圾勒地浪？伊拉讲倪可敏啊是“数学弗好”啊是“故意摸黑”。

## 参考
上海市嘉定区中心医院

**上海市嘉定区中心医院**（**上海交通大学医学院附属仁济医院嘉定分院**、**上海健康医学院附属嘉定区中心医院**），是中華人民共和國上海市嘉定区一家二级甲等医院。

## 历史
1948年，嘉来纱厂等廠家出钞票勒垃縣城西门外普济庵废墟丄设立**普济医院**。

1950年，普济医院拿**嘉定县卫生院**、**苏南地方病防治所**合并脱，改叫**嘉定县人民医院**。

1980年，改名**嘉定县中心医院**。

2000年，异地重建；2003年，搬到城北路1号去哉。

2005年，成为原先上海第二医科大学个教学医院（即**[[上海交通大学医学院附属仁济医院]]嘉定分院**）。

2008年，成为原先上海医药高等专科学校个附属医院（即**上海健康医学院附属嘉定区中心医院**）。

## 参考

## 外部链接
*
2016年净选盟5.0集会

**2016年净选盟5.0集会**（），是2016年11月19号个辰光马来西亚非政府组织干净与公平选举联盟（净选盟）为仔反对总理纳吉·阿都拉萨个1MDB贪污丑闻，勒首都吉隆坡搞起来个一次大规模和平示威。掰趟集会个口号是“结合阿拉个力量—新马来西亚”（）。

## 参考
安瓦尔·易卜拉欣指控穆希丁事件

**安瓦尔·易卜拉欣指控穆希丁事件**，是2025年8月5号个辰光，马来西亚总理安瓦尔·易卜拉欣搭反对党大佬穆希丁·亚辛勒国会浪互相讲对过勒垃骗野人头，吵得唻一塌糊涂。

## 事体
总理安瓦尔勒国会里向放喇叭，讲自家有证据证明穆希丁帮外国人帮腔，要求政府拿汽油补贴也发拨伊拉。安瓦尔还嘲反对党个议员：“下趟来开会前头，先拿倷主席个闲话读读灵清！”。

穆希丁一听马上跳起来。社交媒体高头，有讲穆希丁叫吼拉吼伊根本朆讲过掰种闲话个。伊反过来将安瓦尔一军，要伊拿证据摆出来！摆弗出就是发谣边么要公开道歉！

安瓦尔政府指示马来西亚通讯及多媒体委员会（MCMC）去查闲话个源头，看看是啥人勒拉瞎传三。掰记横戳枪让反对派更加光火，觉着安瓦尔是滥用职权，勒拉调枪花。。

网络媒体《当今大马》根据安华提出个指控进行核查，表示穆希丁朆有得发箇种声明个记录，必过勒垃TikTok丄有隻视频特谓当字幕让大家认为慕尤丁发表过箇种声明，箇TikTok账号已经畀人删脱，必过视频已经传出去哉。

2025年8月7号，马来西亚通讯及多媒体委员会（MCMC）发布声明，表示现在调查穆希丁是因为伊是“证人”，又弗是查伊户口，具体查个是隻TikTok账户发布个穿绷个虚假内容个背景。必过伊马上又戳壁脚，讲穆希丁啊经常“瞎掰一泡”指控政府，要道歉大家一道摊台面。

## 参考
阿拉

**阿拉**（⁷aq-laq）是吳語（上海閒話）裡向稱呼自家個辰光常莊用着個詞。除脱「阿拉」之外，搿隻詞垃拉別樣吳語儕有兩樣生個名頭，比方中：
建水县

**建水县**，是中华人民共和国云南省红河哈尼族彝族自治州个一隻县，县人民政府驻临安镇。

## 民族
2021年，建水县汉族有得317592個人，佔總人口个57.77%，少数民族人口有得232136個人。佔42.23%，超過1萬個人个少數民族是彝族、回族搭哈尼族。《建水縣志稿》記載：“回回隨大吏賽典赤·瞻思丁到建水。”建水古城東城門外頭是建水回族个聚居区，有馬市街、雞市街介个老商業街；建水古城附近个回龙社区（培德村）也是一隻回族村坊。

## 參考
The Loaf

**The Loaf**是马来西亚一家连锁日式面包店，是马来西亚前首相马哈蒂尔·穆罕默德帮日本人铃木二郎合资成立个。2006年，勒伊窝里厢吉打州浮罗交怡开仔头一爿店。到2018年突然之间清盘前，开仔12爿店。

2018年4月12号，勒垃第14届大选前，The Loaf弗声弗响冷陌生头拿所有店侪关脱。一开始马哈蒂尔还赖叽叽，讲自家朆股份，后首来才吃瘪承认，伊本来想拿店盘脱换竞选钞票，结果呒没人要，只好关脱算数。

2018年11月份，The Loaf畀建筑公司怡克伟士（Ekovest Bhd）接管。

## 参考
上海健康医学院

**上海健康医学院**，简称**上健医**，是中华人民共和国一所全日制本科公办省属普通高等学堂，勒垃上海市。

2015年，上海医药高等专科学校（前身是上海第二医科大学卫生技术学院）、上海医疗器械高等专科学校搭仔上海健康职业技术学院（含附属上海市卫生学校）合并成立个上海健康医学院。

## 参见
* 上海交通大学医学院

## 参考资料

## 外部链接
* 上海健康医学院 
*
*上海健康医学院的抖音
*上海健康医学院的哔哩哔哩
洪伟翔

**洪伟翔**（，），马来西亚个执业律师、专栏作家搭时事评论员，勒Facebook、YouTube咾啥个平台浪向有隻叫《翱翔天际》个频道，专门讲马来西亚个政治搭社会事体。

## 早年搭职业生涯
伊出身勒马来西亚柔佛州笨珍县北干那那，爷老头是开杂货店个。中学个辰光就开始关心政治，后首来读马来亚大学个法律系。毕业仔么，跟过后首来做总检察长个汤米·汤姆斯做实习，後首来自家做挂牌律师搭仔时事评论员，勒《星洲日报》、《中国报》、《光明日报》咾啥个报纸浪开专栏写文章，也是电视台搭网络媒体个常客评论员。

## 主要活动搭争议
2020年左右，伊开始调频道，原先帮反对党（安瓦尔·易卜拉欣搭民主行动党）敲边鼓个，现在反过来批评伊拉。伊公开讲希望联盟（希盟）上台仔么，乱塞人个情况比老早还结棍、对物价飞涨么是死弗认账、对老早答应要处理个案子前言弗搭后语。

2021年，洪伟翔伊独家专访着前总理马哈蒂尔·穆罕默德两趟，掰让伊个名气响仔交关。

2022年搭2023年，伊带头个辩论队连续两年勒“辩论海啸”大赛里向抢着冠军，伊自家啊两趟拿仔最佳辩手个名头。

2022年8月13号到8月17号，洪伟翔自家捐畀北海个威北农民学校500令吉，还通过自家Youtube频道举办线上慈善筹款演唱会，4天里向筹着8万4420令吉捐款。

2023年10月28号，洪伟翔通过Youtube频道搭仔脸书发动线上“翱翔慈善演唱会”，吸引585人捐款，畀光育华小建校基金捐仔11万7561令吉。

2024年7月份，民主行动党古来前市议员兼网红吴启聪勒网上触伊霉头，反转去骂伊是“国盟洗地佬”咾啥个，结果洪伟翔自家弗高兴哉，发律师信叫伊道歉，结果对方弗踩伊，后首来到法院去告伊哉。

2025年8月25号，警察叫伊到武吉阿曼总部去录口供，作为相关交易里向个律师，做证人相帮警察调查桩土地交易个案子。

2025年8月26号，勒伊刚去警察局录好口供后脚，马来西亚内陆税收局（LHDN）就派仔6个人摸到伊个律师事务所。掰帮人勒浪里向拍照、画图，还问东问西，问伊阿有参政、片子勒啥地方拍个咾啥，侪是搭查税浑弗搭界个闲话。洪伟翔勒网浪吼拉吼讲，掰明明就是寻齁势！伊讲自家钞票年年侪交清个，2021年也朆查出来啥问题，做啥现在又要翻老账，从头查2018年个税？伊觉着，十有八九是搭伊嘴巴太老、经常评论政治有关系个。

## 参考
米拉·艾丽雅娜·慕克里兹

**米拉·艾丽雅娜·慕克里兹**（，），马来西亚前总理马哈蒂尔·穆罕默德个孙女，吉打州前大臣慕克里兹·马哈蒂尔个大囡儿，英国伦敦大学毕业个，是社交媒体浪向有交关粉丝个网红。

## 生活
伊个日脚过得唻邪气扎台型，经常帮高级时装杂志拍拍封面，打扮得老时髦个。2019年，伊还做仔马来西亚有名个服装设计师李坤辉个开斋节系列代言人，风头一时无两。伊还晒过搭马来西亚首富郭鹤年勒香港个合照，叫伊“罗伯特叔叔”，显得两家头交关熟络。

2020年，伊搭伊老公阿兹拉（Ezran Daud Cheah）结婚，婚礼浪向马哈蒂尔老夫妻俩也来捧场。后首来伊也经常勒网浪晒一家头聚餐个照片。

## 争议
不过伊也闯过穷祸。2020年8月份新冠疫情个辰光，马来西亚有得复原行动管制令，伊搭老公弗识相，跑到酒吧里向去白相，畀警察捉牢。伊个爷出来讲，感谢警察公正执法，对囡儿个做法老失望个。8月28号，伊通过社交媒体发文承认箇事体，进行道歉。

## 参考
莎丽哈·穆罕默德阿里

丹斯里**莎丽哈·穆罕默德阿里**（，），马来西亚个老牌政治明星，巫统个开山元老之一。伊顶顶扎台型个身份，是马来西亚前总理马哈蒂尔·穆罕默德老婆茜蒂哈斯玛个亲阿姐。伊是马来西亚女人里向个头块牌子，是巫统成立大会浪，独苗一只发言个女人代表；是头一批漂洋过海去英国留学个马来女人；是头一個雪兰莪州个女立法议员；也是头一個挤进马来西亚公共服务委员会个女人。

2011年，伊因为子宫癌走脱哉，享年88岁，埋勒里向。为仔纪念伊，马来西亚拿一所中学挂仔伊个名字，伊也拿着“丹斯里”大勋章。

## 参考
印茄树

**印茄树**（学名：，），是一种生长勒东南亚热带雨林里向个巨型乔木。2019年8月23号，正式畀当时个总理马哈蒂尔·穆罕默德领导个政府册封为马来西亚个国树。

## 参考
沙巴茶

**沙巴茶有限公司**，是马来西亚沙巴州个一家老牌茶叶公司，从1973年就开始做茶叶生意哉，是婆罗洲顶大个茶叶生产商，后来畀马来西亚个大公司Yee Lee Corporation Bhd收购脱，生意做到海外去了。

## 参考
首要领导基金会

**首要领导基金会**（，），也叫**首要领袖基金会**，是马来西亚前总理马哈蒂尔·穆罕默德勒2003年创办个隻非营利机构，主要目的是保存，研究、传播马来西亚每任总理个政治遗产。掰基金会总部设勒布城第7区，名誉主席是马哈蒂尔·穆罕默德，还有隻董事会专门做生活个，主席是阿兹曼哈希姆（Azman Hashim），成员是银行、教育、房地产领域出名个人。

## 参见
*首要大学

## 参考文献


## 外部链接
* 官方网站
鲉鱼级潜水艇抽佣案

**鲉鱼级潜水艇抽佣案**，也叫**鲉鱼型潜水艇军购案**（），是马来西亚一桩牵涉到法国、西班牙买潜艇个超级贪污大案，也是前总理纳吉·阿都拉萨个一大丑闻。简单来讲，就是政府花仔几十亿令吉个天价买潜艇，结果里头有交关钞票畀中间人抽佣抽脱哉，还搭桩谋杀案扯上关系，弄得来满城风雨。

## 背景
2002年，马来西亚国防部决定向法国搭西班牙买两艘“鲉鱼级”潜艇搭一艘“奥古斯塔级”潜艇，总价原本是48.5亿令吉，结果吹气球一样越涨越高，最后弄到67亿甚至73亿令吉，变成马来西亚历史上最贵个军火买卖。当时个国防部长就是后来个总理纳吉。

## 调查
2009年11月份，马来西亚反对党搭非政府组织“人民之声”（SUARAM）首先爆出相关事体，引得法国司法部开始调查，还指控仔9个法国国防企业个高管，认为掰笔交易里向有洗钞票搭非法回佣。

因为马来西亚政府买个潜水艇东姑阿都拉曼号勒垃2010年2月份个辰光畀媒体发现还朆正式服役潜弗下去，外加潜水艇维修费和总额一路吹到67亿令吉，还要花5亿7000万令吉修复、6亿令吉买导弹、10亿令吉保养、1亿8000万令吉付畀DCNS个服务，国内反对派批评唻邪气结棍。负责潜水艇交易个阿都拉萨·巴金达也因为潜水艇交易案牵扯出阿尔丹杜雅·沙丽布（Altantuya Shaaribuu）是伊负责潜水艇交易个翻译员、助理，大家对箇事体个关注搭仔对伊辰光首相纳吉·阿都拉萨个弗满像火一样一记头旺起来。

法国司法部经过两年个调查，勒垃2012年5月按照反对党人民之声提供个7名证人名单，传召包括纳吉、阿都拉萨咾啥个相关人士协助调查，还对非法抽佣个DCNS两名前主席搭仔泰雷兹国际亚洲公司2名前主管提出刑事诉讼。法国司法部门还对钞票经过个中国香港提出贪污申诉，畀香港当局拒绝，成为案件个“黑洞”。

到仔2022年，法国方面对相关企业个调查算是结束了，有9個人受到指控，但案子还拉上诉。而勒马来西亚，除开承认收仔3000万欧元（但讲是合法个）个阿都拉萨，朆任何一個马来西亚个高官受到审判。

## 参考
1996年马来西亚大停电

**1996年马来西亚大停电**，是1996年8月3号下半天5点17分发生个一桩超级大事故，整個马来半岛乌漆嘛黑，停电停仔超过12個钟头，是马来西亚历史上顶顶严重个停电事故之一。

## 因头
主要是国家能源公司勒垃登嘉楼一座发电站附近个输电线路坏脱，结果像多米诺骨牌一样，弄得唻马来半岛全部发电站侪受影响，整隻电网崩溃脱哉。

## 影响
1996年8月3号下半天5点17分，马来半岛停电哉。碰巧夜高峰，主要城市一片混乱，交通堵牢、铁路停运、工厂停工、活动取消，连马六甲丹绒吉宁个丹绒布鲁士港也因为停电呒办法办理进出港。最殟塞个是，霹雳州有4個小囡因为点蜡烛照明，引发火灾畀烧杀脱。全马来西亚还发生仔200多桩交通事故，至少死脱3個人。

电力勒垃隔天早浪向9点半才恢复，停电持续15個钟头。

按照马来西亚制造商联合会（FMM）个估算，当天制造商损失有得1.23亿令吉。国家能源公司（TNB）自家也损失仔几千万，股票价钿一泻千里。

## 政府回应
当时个总理马哈蒂尔·穆罕默德老光火个，讲国能“呒没从上趟事故里吸取教训”，要求伊拉彻底整改。另外，政府考虑再造全国电网，建立全国并行电网，外加去中心化个电力分配中心，生怕下趟再出箇种事体。

## 参考
阿尔丹杜雅谋杀案

**阿尔丹杜雅谋杀案**（，），是马来西亚一桩凶杀案。2006年，一個叫阿尔丹杜雅个蒙古女人勒拉吉隆坡外头个荒郊野地，直接畀人用C-4炸药炸唻粉粉碎，骨头也寻弗出几块。掰桩案子水深唻，侪认为搭当时个副总理纳吉·阿都拉萨、总理阿卜杜拉·巴达维间个政治斗争有关系，里向个弯弯绕绕到现在也呒没完全清爽过。

2009年4月9号，沙亚南高等法庭判处两名被告死刑，经过上诉，勒垃2013年8月23号无罪释放，必过2015年又推翻脱，判死刑。

## 背景
阿尔丹杜雅生勒1978年，会得讲蒙古語、俄羅斯語、漢語、英語、法語。伊帮纳吉牵线过一桩潜艇军购个大生意。按照法國《自由報》个讲法，2006年10月份，伊跑到马来西亚寻阿都拉萨·巴金达，要问伊讨50万美金个“介绍费”，弗畀钞票就弗肯走，结果人直接畀做脱，用炸药烊脱。

## 审案子
两個纳吉个贴身保镖畀捉进去，判仔死刑。但勒拉法庭浪，伊拉喊冤，讲自家是“顶缸个”，是畀拉“从来朆出庭个大人物”垫刀背个。法院传唤证人个辰光也常庄被驳回，发过声讲啥证据个人伊段辰光也失踪哉。2009年4月9号，沙亚南高等法庭判处两名被告死刑，经过上诉，勒垃2013年8月23号无罪释放，一個人连忙逃到澳大利亚去。2015年又推翻脱，判死刑。

2011年5月份，維基解密爆出美国驻马来西亚大使馆个密電記錄，里向认为掰桩案子个审讯有“老老强个政治压力”，证据畀揩脱，检察官畀换脱，媒体也弗敢多报道，统统是为仔保护参加2008年大选个纳吉。同时，时任总理阿卜杜拉·巴达维也想利用箇隻千载难逢好机会拿纳吉做脱个讲法也有得。2008年2月20号开庭前，被告个爷帮伊讲仔悄悄话，勒垃中午情绪失控，喊“伯拉去死！我是冤枉个！”正好，当天个报纸弗让讲箇被告喊仔啥西，也勒垃保护参加2008年大选个人，必过是另外隻党派个阿卜杜拉。

2018年，逃到澳大利亚个個看到纳吉勒垃2018年馬來西亞大選里向输到裤子脚管哉，新总理马哈蒂尔·穆罕默德讲要重新查，故咾提出回国做证人，必过要马来西亚全面赦免伊个罪。馬來西亞政府弗睬伊。2019年12月份，已经关勒监牢里个一個被告通过律师发布一份法定声明，直接指认讲是纳吉亲自下令叫伊拉去杀脱阿尔丹杜雅个，还正式向法院提出申请，要求翻案再审。到仔今朝，掰桩案子还是一桩无头案。

## 参考
开远市城区清真寺

**开远市城区清真寺**，是云南红河哈尼族彝族自治州开远市个一隻清真寺。

## 历史
箇個清真寺頂早是明朝手裏造个，清朝咸丰年间因为丙辰滇变咾，开远城个回民畀清政府杀脱，清真寺也烧脱，只剩脱来古寺正殿脚一石墩。光绪三十两年（1906年），重修大殿、耳房、水房咾啥个。

中华人民共和国成立之后，开远变成功新兴工业城市，有交关回民从各地迁过来，勒垃清真寺里向学教义咾做礼拜。文化大革命个辰光，清真寺改成功医疗站住院部，大殿改成功妇产科，勒垃寺东面造仔一楼一底十间门诊部，寺里向个文物古迹末毁脱，《古兰经》末烧脱，宗教人士末畀渠拉打成“牛鬼蛇神”，礼拜把斋全弗好做哉。后首来房产全还畀拉开远清真寺，到仔1980年，占用回族坟地咾寺产个厂矿搭仔单位拢总赔仔7万块洋钱，里向一部分用来重修三楼一底“叫拜楼”。

1985年，推脱旧殿造新殿，1986年底一楼一底新大殿造好哉。1987年8月动工，1988年2月份造好仔南北两楼一底厢房教学大楼咾一楼一底新水房。

## 参考资料
吉隆坡个眼泪

《**吉隆坡个眼泪**》（），是马来西亚国宝级歌星比·南利写个一首经典歌曲。掰首歌是伊个夫人、有“亚洲玛丽莲·梦露”讲法个莎罗马唱红个，是马来西亚家喻户晓个金曲。

比南利本来想拿掰首歌用勒伊准备拍个第一部彩色电影里向，可惜电影还朆开拍，伊就过身哉，留下永远个遗憾。

## 歌词意思
比南利写掰首歌个辰光，老气闷个。伊刚从新加坡回到吉隆坡，电影事业碰着瓶颈，觉着梦想破灭哉。歌词里向个“我勒宫殿外头造仔一座坟墓”搭“我个灵魂勒拉南北方向浪徘徊”，唱个就是伊当时个失落、迷茫，弗晓得应该回老家槟城，还是再去新加坡闯荡个复杂心情。后首来，伊个夫人莎罗马勒1974年拿掰首歌唱出来，让大家记牢掰首充满悲伤个旋律。

## 参考
中国2010年上海世界博览会法国馆

**中国2010年上海世界博览会法国馆**是2010年上海世博会丄法国个展馆，勒垃世博园区C片区，占地面积6000平方米，主题是“感性城市-宁静安详，清新凉爽”，吉祥物是隻叫Léon个小猫，形象大使是法国影星阿兰·德龙。法国还是第一個确认参加上海世博会个国家。

法国馆是隻长方体，外头有层网格结构，展馆里向有得主题是味觉、视觉、触觉、嗅觉、听觉五大感性元素个五隻展厅。勒垃展馆里向还有座“第六感餐厅”，雅克·普塞尔（Jacques Pourcel）、罗朗·普塞尔（Laurent Pourcel）厨师兄弟两家头烧各种法式大餐。

另外，法国馆还展出奥赛博物馆个七幅作品：

* 让-弗朗索瓦·米勒《晚祷》
* 爱德华·马奈《阳台》
* 梵高《阿尔个舞台》
* 保罗·塞尚《咖啡壶边个妇女》
* 皮埃尔·博纳尔（Pierre Bonnard）《化装间》
* 保罗·高更《餐点》
* 奥古斯特·罗丹《青铜时代》

2014年11月22号，上海世博会法国馆改造成个二十一世纪民生美术馆正式对公众开放。

## 参考

## 外部链接

*上海世博会法国馆官方网站
中国2010年上海世界博览会冰岛馆

**中国2010年上海世界博览会冰岛馆**是2010年上海世博会丄冰岛个展馆，勒垃世博园区C片区，占地面积500平方米。2008年，冰岛决定参展，总投资2.1亿冰岛克朗（毛164万美元）造仔箇冰岛馆。冰岛馆的主题是“纯净能源-健康生活”。

冰岛馆赛过隻“冰立方”。为咾体现冰岛火山个特色，展馆官方用冰岛赫克拉火山个火山岩石来装饰冰岛馆个外表面。展馆外墙丄是显微镜底下观察到个冰晶体图形，体现出冰岛帮冰个关系。

## 参考

## 外部链接
*上海世博会冰岛馆官方网站
*Iceland - EXPO 2010 Shanghai
三林路

**三林路**是中国上海市浦东新区一条东西走向个路，西起济阳路，东到杨高南路，全长4公里。
林良实

敦**林良实**医生（，），马来西亚个资深政治人物，1986年到2003年做过马华公会个总会长，也做过交通部长，2004年拿到国家最高个“敦”勋衔。

伊做马华总会长个辰光，算是马华个“黄金时代”。伊设立仔交关帮助华人个教育基金，伊领导个马华勒1995年搭1999年个大选里向，成绩也邪气好。不过，伊搭当时个署理总会长林亚礼搞“双林党争”，内斗仔3年，最后两家头侪退下来哉。

伊对教育个贡献弗小，设立华仁教育基金，还帮拉曼大学学院开出5间分校。勒垃拉曼大学成立个辰光也有伊箇一份功劳，故咾金宝校区里向还有隻纪念伊个“敦林良实礼堂”，现在是拉曼大学名誉校长。

2015年，伊因为公开批评当时个总理纳吉·阿都拉萨，讲伊滥用一马公司（1MDB）个公款，结果畀纳吉告伊诽谤。掰桩官司一直拖到2018年，庭外调解失败仔么，驳回林良实要求纳吉撤销指控个申请，必过2018年大选里向纳吉也自身难保，主动撤诉，赔畀林良实2万5千令吉个堂费。

## 参考
1989年英联邦峰会

**1989年英联邦峰会**是1989年10月份勒拉马来西亚吉隆坡搭仔浮罗交怡开个英联邦峰会，当时个总理马哈蒂尔·穆罕默德做东。掰趟会议吵得最结棍个，就是啊要制裁实行种族隔离个南非。箇辰光里啊，差弗多所有国家侪同意要制裁，只有英国一家头跳出来反对，外交大臣约翰·梅杰表示制裁只会得害苦南非个穷苦老百姓。后首来，英国首相玛格丽特·撒切尔自家单独发仔份声明，硬劲讲英国就是反对制裁，弄得场面老尴尬个。

弗过会议还是通过仔一份叫《浮罗交怡环境宣言》个东西，认为要一淘协调解决环境问题。

## 参考
济阳路

**济阳路**是中華人民共和國上海市浦東新區一条南北走向个路，北到通耀路，南到上海外環高速公路，连接浦星公路。箇路1985年修个，原先是吴周铁路个路基，名字从山東省濟南市济阳区来个。

2020年5月29号夜里向开始，濟陽路从卢浦大桥引桥到闵行区界实施济阳路快速化改建工程，成为南北高架路浦东段，设计主线高架6车道，地面6到8车道，好直接到卢浦大桥、龙耀路隧道、中环、外环。

## 参考
上海市杨浦区中医医院

**上海市杨浦区中医医院**，老底子叫**东海中医医院**，勒垃中華人民共和國上海市楊浦區杭州路眉州路路口，是爿二級甲等中醫醫院，1980年4月份成立个。

## 参考
杭州路（上海）

**杭州路**是中華人民共和國上海市楊浦區一条东西方向个路，西起杨树浦港，东到隆昌路，全长1776米。杭州路原先是條河浜。清朝光绪三十四年（1908年），河浜填脱成加尔各答路，路名从印度加爾各答来个。民国4年（1915年），改名黑龙路、呼伦路、胡伦路。民国32年（1943年），改名杭州路。宁武路望西路段原先也是河浜，是1958年填脱个。路边有得復旦大學附屬婦產科醫院、上海市楊浦區中醫醫院、上海市第一康复医院、上海市财经大学附属中学。

## 参考
逃亡者

《**逃亡者**》（）是一部揭露一個馬來西亞發展有限公司醜聞（1MDB）个纪录片，导演搭仔执行制片人是卡斯·米高·金（Cassius Michael Kim）。搿部纪录片阐述脱一马公司丑闻个经过，主要讲在逃商人刘特佐个事体，揭露伊搭马来西亚前总理纳吉·阿都拉萨个关系。箇纪录片勒2023年9月22号搭9月29号勒纽约搭洛杉矶首映，勒同年10月19号开始勒马来西亚GSC旗下个几家电影院放映。2024年1月5号，纪录片上线流媒体平台网飞（Netflix）。

## 剧情
搿部记录片主要围着在逃商人刘特佐搿根主线展开，内容讲个是金融丑闻案件一个马来西亚发展有限公司丑闻。纪录片里向提仔交关大事件，好比纳吉侵吞7亿美金、安东尼·凯文·莫莱斯拨人杀脱、2018年马来西亚大选政权更迭、反对纳吉个马哈蒂尔·穆罕默德上台执政、纳吉勒2020年拨定罪咾啥个。

## 相关事体
勒2024年1月8号，纳吉想要叫马来西亚政府硬劲要Netflix拿《逃亡者》撤下来。过了三日天（1月11号），纳吉个律师团队正式写了一封信拨通讯部长法米法兹，算是正式要求《逃亡者》下架。必过，捍卫自由律师团出来发仔一份文告，里向讲，政府根本朆权力要求Netflix撤下《逃亡者》，连得考虑啦批准纳吉搿种请求侪弗应该，为来搿是弗合法个：Netflix又弗受1998年通讯及多媒体法令管个，因为该平台是通过互联网传输流媒体服务个。

## 评价
勒搿搭，民主行动党个元老林吉祥讲，伊勒拉看《逃亡者》个辰光，有两隻问题。头一桩就是纳吉竟然会得答应勒镜头前头出镜，承认一马公司丑闻是历史上数一数二顶严重、顶大个丑闻。第二桩事体里向，林吉祥拿纳吉勒采访里讲个闲话引出来哉：

搭纳吉来自同一个政党——巫统个青年团团长阿克马沙烈，伊批评讲，《逃亡者》勿单单对纳吉有偏见搭仔诽谤，里向个内容更是恶意个来刻画纳吉个负面形象。伊指出来讲，《逃亡者》作为一部纪录片，朆用专业搭道德个角度来讲故事，反倒是带仔宣传个性质去片面个描述搿个故事。阿克马还批评讲，搿部纪录片拿纳吉搭阿尔丹杜雅谋杀案啦安东尼·凯文·莫莱斯谋杀案侪扯勒一道，算“媒体审判”个，更覅讲纳吉还勒垃法庭浪接受审讯呢，搿种做法是恶意宣传，硬劲要让大家对纳吉留下负面印象，影响司法公正。葛咾，伊就此呼吁通讯及多媒体委员会拿搿桩事体管起来，要求Netflix拿纪录片撤下来。

## 参考
阿卜杜勒·加尼·帕泰尔

丹斯里**阿卜杜勒·加尼·帕泰尔**（，），马来西亚个前总检察长（2002年—2015年），马来亚大学法学系毕业。伊牵头调查一個馬來西亞發展有限公司醜聞（1MDB）个辰光，拨时任总理纳吉·阿都拉萨突然之间拿伊个官职停脱哉。原来勒2015年7月停职前，阿卜杜勒·加尼已经勒起草准备提控纳吉个控状了。前政府首席秘书勒2019年个庭审里也公开承认，革职阿卜杜勒·加尼根本弗是因为健康，而是因为伊失脱伊辰光总理纳吉个信任。2018年大选结束仔么，马哈蒂尔·穆罕默德领导个希盟政府重新拿阿卜杜勒·加尼叫回来帮忙调查1MDB案。

## 参考
东明路（上海）

**东明路**是中国上海市浦东新区一条南北走向个路，双向4车道，北起东方路接临沂路，南到上南路南面闵行区界，全长8.7公里，勒垃东方路-华夏西路段，底下有得上海地铁6号线。
开远市大庄清真寺

**开远市大庄清真寺**，简称**大庄清真寺**，是是云南红河哈尼族彝族自治州开远市大庄回族乡个一隻清真寺。1989年大庄清真寺列为开远市文物保护单位，1998年列为云南省文物保护单位。

大庄清真寺顶早是明朝万历年造个，清朝乾隆年再建过，难朝个建筑是清朝嘉庆十七年（1812年）择地重建个（也有讲法是乾隆六年搬到仔难朝个场化）。明代造个清真古寺改成仔清真女寺。

## 建筑
大庄清真寺是伊斯兰教格底目派（俗称老教）个建筑。大庄清真寺由礼拜大殿、叫拜楼、前厅、书馆、水房、教长室、大门等建筑组成。礼拜大殿是单檐歇山顶七架梁结构，大殿前廊是卷棚式,，梁架用翼形“斗拱”托起来。大殿正面檐下头用清式斗拱，面额枋下头用雀替，雀件上雕有飞龙。礼拜大殿门脸个雕花格子门丄也有凤凰、仙鹤咾啥个动物形象装饰。大庄清真寺个牌楼式大门丄，也有各式各样个“偶像”装饰：门头有两龙戏珠个木雕，大门两边有麒麟石雕，脚边丄还有龙凤石雕。

## 参考资料
沙甸大清真寺

**沙甸大清真寺**，也叫**沙甸清真寺**、**沙甸清真大寺**，是云南省个旧市沙甸街道个一隻清真寺，是中国西南地区頂大个清真寺。

## 建筑
2005年，沙甸大清真寺开始改扩建，造好之后个沙甸清真寺以阿拉伯建筑风格为主。2018年开始，中国政府开始对伊斯兰教个“中国化”运动，沙甸清真寺个圆顶改成功汉式塔楼。

## 参考资料
穆罕默德·阿班迪·阿里

丹斯里**穆罕默德·阿班迪·阿里**（，），马来西亚个前总检察长（2015年—2018年）。伊勒垃处理一個馬來西亞發展有限公司醜聞（1MDB）个辰光表示时任总理纳吉·阿都拉萨是清爽个、清白个，后首来畀新政府停职调查、禁止出境，调查仔么发现伊弗管4200万令吉公款转进纳吉私人户头个证据直接判案，故咾畀反贪会捉得去。

2019年，阿班迪还起诉民主行动党元老林吉祥，讲伊写仔篇讲阿班迪“卷入犯罪活动”个文章是诽谤，要赔1000万林吉特，必过阿末畀联邦法院驳回，彻底败诉。2020年，阿班迪反过来起诉前总理马哈蒂尔·穆罕默德搭马来西亚政府，讲2018年拿伊革职是非法个。勒2022年，阿班迪搭政府达成庭外和解。

## 参考文献
刘特佐

**刘特佐**（，通称“Jho Low”；），马来西亚一個“出名”个国际通缉犯，1MDB天价贪污案个核心人物。伊勒马来西亚个国家基金里向几十亿美元骗出来，勒全世界瞎花瞎掼，买游艇、追明星、开派对，活得像個皇帝。现在畀马来西亚、新加坡、美国咾啥多个国家通缉，必过现在还朆捉牢。

## 生平
伊是马来西亚槟城出生个华人，爷老头是拿督，经营大马综合工业集团（MWE），屋里向有钞票个，读个是国际学堂。

勒垃1MDB贪污案里向，刘特佐通过伊新加坡账户，拿一個馬來西亞發展有限公司发展基金个钞票卷仔跑，通过空壳公司、假合同，洗到個人账户里。

新加坡警方勒垃2016年4月份对刘特佐发出拘捕令。2018年8月份，马来西亚方面扣脱刘特佐用箇钞票买来个“平静号”，申请“红色通缉令”，必过[红色通缉令”申请失败。2019年，伊帮美國政府民事和解，放弃美国扣个资产，必过弗承认犯罪。2022年7月16号，刘特佐通过代理人想帮马来西亚政府和解，马来西亚明讲自家弗接受。2023年3月28号，科威特法庭勒垃刘特佐缺庭底下裁定伊洗钱，判坐10年监牢。2024年5月份，伊特谓申请个塞浦路斯护照畀塞浦路斯撤销脱，剥夺塞浦路斯公民身份。。

伊人呢从2017年到2019年，先后出现勒泰国、中国台湾，到2018年纳吉·阿都拉萨畀关起来仔么，逃去中国，囥勒香港、澳门、上海咾啥个。

## 参考
鲸吞亿万

《**鲸吞亿万**》（），全名《**鲸吞亿万：一个大马年轻人，行骗华尔街与好莱坞的真实故事**》，是《华尔街日报》两個记者汤姆莱特搭仔布拉利霍普写个一本畅销书，讲马来西亚年轻华人刘特佐、前总理纳吉·阿都拉萨哪能骗过华尔街、好莱坞，拿马来西亚个国家基金（1MDB）里向个几十亿美元掏空个真实故事。书勒2018年9月18号出版仔么，勒马来西亚卖到脱销。

## 内容

简单来讲，就是刘特佐搭当时个总理纳吉串通好，拿国家个钱（1MDB基金）假装用来投资，实际上通过空壳公司、假合同，拿钞票洗到個人账户里向，然后用掰眼钞票勒全世界瞎花。《华尔街日报》个记者调查仔么，话有7亿美元（差不多26亿令吉）个赃款还直接进仔总理纳吉个人个银行账户里，用来做竞选经费。

## 出版搭反响
2018年9月25号，《鲸吞亿万》新书推荐会勒垃马来西亚首都吉隆坡举行。会浪，作者就讲，要是马来西亚5月份呒没换政府，掰本书根本呒没可能勒马来西亚出版。

2018年9月15号，刘特佐通过代表律师要全球书局禁止售卖《鲸吞亿万》书籍，弗成。

2018年9月27号，马来西亚前总理纳吉·阿都拉萨个特别事务官依山加里尔勒垃《鲸吞亿万》新书发布会上，要求作者汤姆莱特出示相关证据。

2019年2月份，微软创办人比尔·盖茨勒垃美国有线电视新闻网（CNN）个节目丄推荐《鲸吞亿万》箇本书。

2021年11月，美国政治权谋电视连续剧《纸牌屋》个编剧计划拿箇书拍成电视剧。

## 参考
赵明福

**赵明福**（），是马来西亚一位华裔新闻记者，雪兰莪州议员欧阳捍华个助理。伊勒2009年7月16号勒马来西亚反贪污委员会（MACC）个办公楼死唻勿明勿白，搿桩案子后来成为马来西亚一桩交关有名、到现在还勒争论个悬案。
赵明福正义之行

**赵明福正义之行**，是马来西亚个非政府组织“赵明福民主促进会”为仔纪念赵明福勿明勿白死脱15周年，特地勒2024年7月13号到15号搞起来个一场三日头个和平游行。游行队伍由赵明福个阿妹赵丽兰带头，想跑到马来西亚国会大厦，拿备忘录塞拔总理安瓦尔·易卜拉欣，硬劲要政府重新查清楚赵明福勒2009年勒反贪会莫名其妙死脱个案子，帮伊讨隻公道。

游行从雪兰莪沙亚南大厦（赵明福掼杀个地方）动身，算起来要跑96公里，跑到国会大厦去递交备忘录。

头两天倒还一切正常。等到7月15号阿末一天，队伍眼看要跑到国会大门口个辰光，一帮警察形成人墙拦勒前头。两边人轧人，吵起来仔么动手哉，人么也掼跤咯人挂拉个项链咾啥个也扯脱咯，一塌糊涂。末脚，大家谈斤头，备忘录只好勒离开国会大门50米个地方，交畀几個跑出来个执政联盟希望联盟个国会议员。所有跑来个人心里向挖塞煞，赵丽兰当场就哭出来，吼：“为啥以前纳吉个辰光我拉好进国会，现在换仔改革个政府反倒弗来事哉？”

## 参考
1997年印度尼西亚森林大火

**1997年印度尼西亚森林大火**，因头是烧森林刀耕火种清理土地，死脱240人，一直到1998年才结束，影响整隻东南亚。

1997年年中，印尼森林大火烧出来个浓烟就开始飘到别个国家去哉，拿马来西亚、新加坡罩牢哉。马来西亚政府派仔支马来西亚消防队去印度尼西亚去帮忙救火，代号“霾行动”（Operation Haze），因为雾霾害得马来西亚国内生产总值（GDP）损失脱大概0.30%。伊辰光个印尼总统苏哈托，亦因为箇失火公开向所有受影响个国家道歉。

12月头浪，落过一阵雨，勿过好景弗长，呒没几日天又干哉，火又烊起来哉。1997年年底搭1998年年初，连得文莱、泰国、越南、菲律宾搭斯里兰卡侪拨森林大火个烟雾罩进去哉。一直等到森林大火彻底熄脱个辰光，差弗多有800万公顷个土地烧光脱，勿得知有多少人吃足仔空气污染个苦头。

## 参考
泰和路

**泰和路**是中華人民共和國上海市宝山区一條東西走向个路，西起蕰川路，东到化成路，全长15.9千米，宽24米。民国15年（1926年）修个，伊辰光叫泰兴路，1949年仔么改名泰和路，路名从江西泰和来个。路丄还有得上海外環高速。

## 参考
上海市奉贤区古华医院

**上海市奉贤区古华医院**，帮**上海市奉贤区老年医院**一隻机构、两块牌子，勒垃奉贤区南桥镇南奉公路9220号，是上海市奉贤区一家二级专科医院，主要治传染病，外加老年护理业务。

## 历史沿革
箇医院前身是奉贤县麻风病病人安置个地方，1966年建立个，设勒胡桥乡漴缺边浪个“康乐村”里向。1968年，**奉贤县麻风防治所**勒垃箇地方成立。1972年12月份，县里向肝炎隔离病房也迁过来，改叫**奉贤县海滨医院**。1978年，另外成立**奉贤县结核病防治所**；1982年，改名**奉贤县结核病防治院**，设勒南奉公路2号。1984年6月，海滨医院肝炎病房搬去南桥镇，帮奉贤县结核病防治院合并，改名**奉贤县传染病医院**。1986年，柘林个原麻风病区撤销，改名奉贤县麻风病院，必过还是勒垃奉贤县结核病防治院（奉贤县传染病医院）底下。

1996年5月份，奉贤县改区，医院改名**奉贤区古华医院**。2000年11月份，上海市卫生局批准成立**上海市奉贤区老年医院**，设勒古华医院里向。现在医院里向有肝科、内科、中医科、肺结核病科、职业健康体检科、预防保健科（卡介苗接种门诊）、老年科等科室。

## 备注


## 参考来源
蕰川公路

**蕰川公路**，部分路段叫**蕰川路**，是中华人民共和国上海市一条南北向个路，是条省级公路。箇路江杨北路望南段是上海省道127个一部分，江杨北路望北段是346国道个一部分。箇路南起蕰藻浜，北到洋桥村接沪太公路，总长19.5公里，路阔7到14米。上海轨道交通1号线共富新村站、宝安公路站、友谊西路站、富锦路站均贴牢蕰川公路造个，南北高架路北段勒垃蕰川公路钱鑫路路口附近接地。

## 历史
蕰川公路1975年造个，伊辰光是乡村公路，南端勒垃纪蕰路蕰藻浜，北端勒垃罗泾镇小川沙。1976年2月份，宝山县公路管理所开始造路基，6月份开始修路面，1978年4月份造好哉。1978年3月份，有隻宝山钢铁公司建设需要个因头，按照干线公路标准拓宽改建，造仔19座永久式桥，1979年底投用。1980到1990年，造仔老蕰川路搭仔北蕰川路，1995年，道路望北延伸。2004年6月份到11月份，沈师浜桥段开工建设，并于2006年12月前竣工投用。2023年，进行了蕰川路联谊路排堵保畅工程。到2023年2月份，箇路南起蕰藻浜，北到洋桥村接沪太公路止。

## 高速化
蕰川公路有得高速化规划，南面到郊环蕰川立交，北面到沪苏省界。项目2022年获得批复，征地拿蕰川路河道两面绿化征脱。2023年，蕰川高速公路成为上海市人民政府市重大工程。2025年8月份启动高速桥梁上部结构施工。

## 路边建筑
除开共富新村站、宝安公路站、友谊西路站、富锦路站四隻地铁站，上海济光职业技术学院、百联北上海购物中心、宝钢集团宝山厂区咾啥也勒垃蕰川公路路边壗。箇路帮沪太公路、潘川路、金石路、古莲路、钱鑫路等路有路口。
### 公交枢纽
蕰川路丄有得蕰川路枢纽、富锦路枢纽两隻枢纽站。蕰川路枢纽勒垃蕰川路泰和路外环高架底下，共富新村站边浪。箇枢纽2002年4月份开工个，2003年底完工，2004年11月投用，里向停仔有宝山2路、宝山15路、宝山16路、嘉泰线咾啥个公交线路。富锦路枢纽勒垃杨北路蕰川公路路口，富锦路站边浪，2009年2月份造个，2011年1月份投用，里向停仔宝山6路、宝山14路咾啥个公交线路。

## 研究
目前对蕰川公路搭仔伊高速化个研究有两篇文献，分别是《城市化地区的S16蕰川路高速公路选线技术研究》搭仔《大型公交枢纽道路交通组织研究——以富锦路公交枢纽为例》。

## 参考资料
侵华日军小川沙登陆地点

**侵华日军小川沙登陆地点**，也叫**小川沙侵华日军登陆处**，勒垃现在个上海市宝山区罗泾镇罗泾工业园区川纪路158号。2014年4月4号，箇遗址成为第八批上海市文物保护单位。

## 沿革
1937年，淞沪会战爆发。1937年8月23号，侵华日军第11师团勒垃宝山罗泾小川沙河口登陆，勒垃小川沙咯罗泾杀脱2244名中国人，烧脱10908间房，箇就是罗泾惨案。1973年8月份，勒垃箇地方造箇块碑。1984年3月19号，箇地方成为日本帝国主义侵略上海遗址纪念地。1985年9月3号，新立“侵华日军小川沙登陆处”纪念碑。1992年7月24号，因为造罗泾水库，碑体、地坪搭仔边浪一圈矮墙破坏脱。2003年8月份，再修纪念碑，还勒垃罗泾陈东路121号罗泾党校里向造侵华日军罗泾大烧杀遇难同胞纪念碑。2014年4月4号，成为市级文物保护单位。

## 参考
宝钢水库

**宝钢水库**，老底子叫**长江引水工程**、**宝山湖**、**罗泾水库**，是中華人民共和國上海市宝山区罗泾镇小川沙长江边个水库，是长江口头一座边滩水库，宝山钢铁集團总厂生产用水的配套工程，面積164公顷，蓄水池有得1087.7万立方米，1985年8月20号造好个。

## 参考
侵华日军罗泾大烧杀遇难同胞纪念碑

**侵华日军罗泾大烧杀遇难同胞纪念碑**勒垃中华人民共和国上海市宝山区罗泾镇陈东路121号。纪念碑高1.93米，重5.3吨，碑体是隻金山石刻个石钟，刻有“警钟长鸣，永志不忘”，基座浪刻有“侵华日军罗泾大烧杀遇难同胞纪念碑”，基座东西两面分别用中英文写日军勒垃罗泾烧杀个事体。纪念碑前有近100平方米个广场。

纪念碑是1973年8月13号造个，伊辰光罗泾乡政府勒垃淞沪会战日军小川沙河口登陆点设立“永世不忘”纪念碑。因为淞沪会战个辰光，日军登陆小川沙河口，勒垃罗泾杀脱2244人，烧脱10948间房。纪念碑就是纪念箇辰光故脱个人个，设立个辰光碰巧是淞沪会战爆发36周年。1985年9月3号，宝山县政府拿纪念碑改成“侵华日军小川沙登陆处”碑。2003年，纪念碑改名“侵华日军罗泾大烧杀遇难同胞纪念碑"，搬去罗泾党校里向，帮党校里向个警世钟合勒一道，警世钟成为纪念碑个碑体，同时纪念碑成为宝山区爱国主义教育基地。2018年12月13号，长22 .44米个纪念碑主体墙造好，22.44米个意思是勒垃罗泾畀日本人杀脱个2244名老百姓。

## 参考
周志高

**周志高**（），笔名**季高**、**辛默**、**康舒**等，斋名**兴墨楼**，男，江苏兴化人，中国书法家。伊做过中国书法家协会常务理事，上海市文学艺术界联合会副主席。

## 参考
2025年俄美峰会

**2025年俄美峰会**（）是2025年8月15号个辰光，美国总统唐纳德·川普帮俄罗斯总统弗拉基米尔·普京勒垃美国阿拉斯加州安克雷奇碰头开个会。双方主要就解决俄乌战争寻求长期和平解决方案，主要讨论个物事么，按照川普个想法，是哪能结束俄乌战争。峰会结束仔么，特朗普搭鲁比奥表示加强制裁俄罗斯个可能性勒垃降低，表示乌克兰啊好实现和平关键看泽连斯基，还强调讲强调乌克兰勿应该拿克里米亚拿转来咯加入北约。

## 另见
* 2025年8月美乌欧峰会

## 参考
2025年8月美乌欧峰会

2025年8月18号，乌克兰总统弗拉基米尔·泽连斯基、欧洲多国领导勒垃美国白宫帮美国总统唐纳德·川普开会，讨论哪能畀俄乌战场带去和平。特朗普强调签订和平协议弗需要先停火。欧洲人认为应该畀乌克兰赛过北约集体防御条款个安全保障。会开到一半，川普跑去畀普京打电话哉还。

## 另见
* 2025年8月美俄峰会

## 参考
宁波轨道交通7号线

**宁波轨道交通7号线**是中国浙江省宁波市一条轨道交通线路，标识颜色是****。线路从镇海区蛟川街道北部出发，从东望西经过镇海新城到北部工业功能区，再望南转去湾头地区、三江口，再经过东部新城，阿末到宁波东南面个云龙镇。7号线一期工程长39.4千米，有得25座地下车站，2022年1月5号全线开工建设，2025年8月29号开通运营。线路计划里向还有得二期工程，继续望东延伸到北仑区里向去换乘6号线换乘。

## 参考资料
伍荣生

**伍荣生**（），浙江瑞安人，南京大学气象系毕业，中國气象学家，中国科学院院士，做过南京大学大气科学系主任、国家教委大气科学教学指导委员会主任、中国气象学会理事长。

勒垃边界层内气流运动领域里向，伍荣生曾勒垃Ekman三力平衡模型个基础浪，提出“四力平衡”个边界层动力学模型：惯性力+摩擦力+折向力+气压力=0。勒垃天气研究里向，伊研究空气里向弗同波长个波动对一個礼拜左右个中期天气机理个影响，指出共振周期帮大气里向个中期天气过程有相应关系。

## 参考

## 外部链接
* 伍荣生事迹报导
* 伍荣生 观天察象论风云
尖扎黄河特大桥

**尖扎黄河特大桥**勒垃青海省黄南藏族自治州尖扎县、海东市化隆回族自治县正当中，是川青铁路过黄河个桥。桥是连续钢桁拱桥设计，主跨366米一跨过河，刷新同类型桥世界顶大跨度记录。2025年8月22号，马上就合龙个大桥因为施工绳索断脱咯桥坍脱，12人遇难、4人失联。现场工作人员表示，连接钢索个“锚梁”断脱咯，可能是焊接问题。

## 参考
开明街

**开明街**是浙江宁波一条南北向个城市主干道，北起和义路，经过中山东路、药行街、大沙泥街，到解放南路三角地，全长1548米，药行街望北有得4车道，南面只有得2车道。因为老底子箇面是开明坊、有得过县前河个开明桥，故咾叫箇名字。箇路民国24年（1935年）开始铺柏油，文革辰光曾改名光明街，1981年恢复名字，是宁波老城区主要个商贸集中地。1940年抗日战争个辰光，侵华日军勒垃箇户荡用轰炸机低空飞厾鼠疫杆菌，发动细菌战，也就是开明街鼠疫灾难。

## 参考
马哈蒂尔音乐剧

《**马哈蒂尔音乐剧**》（；）是马来西亚个部音乐剧，2010年9月24号到10月4号勒吉隆坡个演出个。搿部音乐剧主要内容是讲马来西亚前总理马哈蒂尔·穆罕默德个故事，从伊小辰光卖卖气球赚点零用铜钿，一直讲到伊勒1981年做上马来西亚总理，再到2003年退休为止个一整套经历侪演出来哉。

## 参考
药行街

**药行街**是浙江省宁波市一条城市主干道，东面通过跨奉化江个灵桥连勒百丈路，西接柳汀街，长1028米，双向4车道个。箇路唐代长庆年箇辰光就有哉，明代辰光叫伊**砌街**，伊辰光东起车桥，西到新排桥。清代乾隆年间改叫**三法卿坊街**。民国辰光，因为个路边药行多，叫药行街。文革辰光曾改名“红卫路”，1981年改叫“药行街”。

## 参考
宁波晚报

**宁波晚报**是浙江省宁波市出版个一种都市类报纸，1995年1月1号创刊个，是宁波日报报业集团底下个报纸，办报纸宗旨是“心系寻常百姓，可读可用可亲”。发布方式包括报纸、网站、iPad、手机报咾啥个。2006年，宁波晚报报纸每日天发行量30多万份，2004年到2006年拍勒全国晚报都市类报纸竞争力20强里向。

## 参考资料

## 外部链接
* 宁波晚报数字报
錢懷源

**錢懷源**（），吳越上虞人，中華民國軍事人物，當過中華民國海軍後勤部隊司令。

## 生平
錢懷源是1915年生个，渠是上虞通明南村人。渠小辰光勒垃上虞春輝中學读书，1929年跟牢渠拉爷搬到中国东北。1931年9月份，16歲个錢懷源考進東北軍開个葫蘆島海軍學校軍官班第四期學習。後首來因爲九一八事變咾，葫蘆島海軍學校搬到仔刘公岛，1933年又搬到青島哉，蓋咾1937年錢懷源畢業个辰光，畢業證書丄向寫个是青島海軍學校第四期。

抗日戰爭个辰光，錢到美國史瓦斯摩學院研究，從美國海軍研究院畢業。

1971年退役。

## 參考資料
马哈蒂尔科学奖

**马哈蒂尔科学奖**（），也翻译成**马哈迪科学奖**，是为咾表彰通过科学研究搭仔技术革新来解决各种难题个科学技术奖，是2004年8月17号个辰光马哈蒂尔科学奖基金会设立个，纪念马来西亚前总理马哈蒂尔·穆罕默德，每两年颁一趟。中国杂交水稻育种专家袁隆平获得过箇個奖

## 参考
穆罕默德努海里

拿督**穆罕默德努海里·拉末**（），马来西亚个政治人物，乃朝是祖国斗士党个党员。伊曾经做过马来西亚第七任总理个政治秘书，土著团结党亚罗士打区部个前主席，是马哈蒂尔·穆罕默德个外甥孙。

## 早期经历
努海里出生勒马来西亚吉打州亚罗士打，勒垃英国卡莱尔学院读书。毕业转来仔么，伊勒马来西亚几家贸易公司里做董事，有得超过20年个做生意经验哉。

## 政治生涯
勒2018年9月5号，努海里勒总理马哈蒂尔·穆罕默德个面前，宣誓上任，做伊个政治秘书。搿个位子一直做到2020年马哈蒂尔自家辞职为止。

2020年，穆希丁·亚辛做仔总理，拿党里向支持马哈蒂尔个一派侪踢出去仔么，努海里领仔亚罗士打区部个15個委员搭仔900名党员一淘退出土著团结党，成为祖国斗士党创党人之一

勒2022年马来西亚大选个辰光，45岁个努海里代表祖国斗士党出去竞选亚罗士打国会议席，阿末呒没选上，外加得票数忒少，连一开始报名交个保证金也呒没拿回来。

## 参考
三江口（宁波）

**三江口**是宁波城市个发源地，历史好到唐朝。历史丄，三江口是宁波千把年来个城市中心，是宁波海上航运、海上丝绸之路个起点，也是近代西方文化较早影响宁波个地方，到现在还是宁波行政、商业中心，分布有得交关历史遗迹。根据2011年发布个三江口核心区规划，宁波三江口核心区范围东界到曙光路，西到解放路-大庆南路，南面到百丈路-大沙泥街，北到惊驾路，规划用地350公顷。

## 地理
三江口勒垃海曙区、鄞州区、江北区三区交汇个地方，名字里向3条江分别是姚江、奉化江搭仔两条河合并出来个甬江。姚江是甬江干流，源头是四明山夏家岭，经过浙东运河仔么好一路到钱塘江南岸，是宁波历史丄重要个航道。奉化江是甬江最大支流，同样源头勒垃四明山。三江口勒垃宁波平原中部，地势平坦，是第四纪堆积平原。

## 历史
三江口个历史好看到西汉。东晋个辰光，为咾防范孙恩起义军，刘牢之勒垃三江口造筱墙，故咾现在还有得筱墙巷箇地名。738年（开元廿六年），设立明州，一开始治所勒垃小溪（今海曙区鄞江镇伊面）。821年(长庆元年)，明州刺史韩察拿明州州治搬去三江口，造内城，宁波建城，宁波城市中心也确立勒三江口𡍲。898年(乾宁五年)，宁波罗城（外城）也造起来哉。到民国拆城墙前，宁波老城范围基本没变过。宁波三江丄顶早个浮桥——灵桥是唐朝个辰光造个，是沟通奉化江两岸个主要通道。宁波港口一开始也勒垃三江口西岸，老城东渡门外头，是海上丝绸之路隻起点。1844年，宁波开埠，江北岸形成外国人居留地，是宁波近代化个起点、宁波帮个发祥地，有得交关历史建筑比方讲石库门。中华民国成立仔么，拆脱老城墙，铺环城、城内马路。改革开放仔么，三江口修仔现代建筑，马路拓宽多埭，弗少老建筑也拆脱哉，区域风貌变化大。

## 古迹
宁波城市中心长期勒垃三江口，故咾三江口有得交关各辰光个文物古迹，比方讲唐朝到现在个历史建筑，近代西方文明影响底下个西式建筑、宁波商人个房子、会所咾啥个。

天封塔是武周天册万岁、万岁登封年间个建筑，比宁波建城早126年，长期是宁波个地标建筑。鼓楼也叫海曙楼，是唐朝宁波造子城辰光个南城门，唐长庆元年修个，是宁波现在少有个古城楼遗址。咸通塔是浙江省唯一个唐朝砖塔。永丰库遗址是中国大陆头一趟发现个古代大型仓库遗址。天一阁明朝个，现在有得藏书三十万卷，是亚洲现存顶早个藏书楼。庆安会馆是江南现在唯一有得天后宫、会馆功能个古建筑群，清咸丰三年造个，是北号船商谈事体个户荡。咸丰四年十一月，船商勒垃庆安会馆做出买西洋轮船个决定，中国人自办个头一艘轮船。江北岸近代建筑群是宁波开埠到现在勒垃江北岸码头个一系列近代建筑个统称，有得1861年造个浙海关总税务司办公楼，1876年造个江北岸天主教堂，1927年造个宁波邮政局咾啥个近现代建筑，反映出近代西方文化对宁波个影响。

## 商业

三江口长期是宁波个商业中心。太平天国辰光，长江航运停脱，南北通商改走海路，宁波成为南北货物个集散地，三江口亦成为宁波顶闹猛个地方，有得“走遍天下，不如宁波江厦”个讲法。宁波中山路有过状元楼、源康布行、四明药房等宁波老字号，江厦街一带也曾遍布鱼店、钱庄、裁缝店、南北货店。

现在，三江口还是宁波重要个商业中心。中山东路有“浙东商业第一街”个讲法。1988年，宁波头一爿现代化大型商场华联商厦开勒三江口，後些来勒垃开明街口到江厦桥东弗足一千米个路段里向有得10家大型商场，营业总面积近20万平方米。2002年10月份造好个天一广场大家叫伊“甬城客厅”，2007年前十大商户销售总额有得30亿元，交关国际知名品牌勒垃里向开店，宁波市六区八成个家电销量也是箇地方成交个。2009年开业个和义大道是宁波奢侈品销售门户，开业一年销售额毛8亿元。2010年造好个宁波书城伊辰光还是华东顶大个书店。

## 交通
### 路
宁波顶早个柏油路是1927年修个从鼓楼到中山公园个公园路。1933年，原城墙扒脱仔么，墙基丄修个环城马路修好哉。三江口个路网勒垃三隻区里向侪弗一样，海曙区是网状个，鄞州区是方格式个，江北区是倒三角个。现在，三江口主要个东西向马路有通途路、中山路、药行街-柳汀街咾啥个，南北向个有解放路、人民路-江厦街-灵桥路、江东北路-江东南路咾啥个。

### 桥
宁波三江丄顶早个现代桥梁是灵桥，德国西门子洋行修个，1936年5月份修好个，是宁波重要地标。到2011年底，宁波三江丄有得18座桥，当中勒垃规划个三江六岸滨江休闲带里向个有得15座，当中，姚江丄个桥主要是梁式桥，奉化江浪个主要是拱桥，甬江丄个主要是斜拉桥。

### 轨道交通
宁波轨道交通1号线、2号线通过三江口，勒垃鼓楼站形成换乘，也有得7号线经过，交关多车站用勒商业开发丄。

## 未来发展

2011年，宁波市政府通过《三江六岸滨江休闲带概念规划》，名字叫“发现宁波”，拿三江口打造成有宁波城市特色个地标。规划里向，通过呒没机动车个滨江空间，拿老城、老外滩、江东新开发区域串起来，再通过地铁搭仔环线公交发展中心城区慢行公交，畀走路、踏脚踏车个人提供通畅个滨水通道。箇规划有得三大系统：三江口一小时步行圈系统，三江六岸滨江休闲带系统、“十里水乡”水上游览系统。三江口一小时步行圈系统规划造新个步行桥、过街通道，形成天一广场-奉化江步行桥-江东核心区-庆安会馆-杉杉公园-宁波书城-外滩大桥-江北外滩-江北公园-开明桥-和义大道-钱业会馆个步行带。三江六岸滨江休闲带系统沿咾江设计个，全长36公里，是连续个走路、脚踏车通道，改造、新造沿线个公园绿地，提升开放空间、雕塑、灯光。“十里水乡”水上游览系统主要利用箇3条河浜开设水上巴士，沿岸摆餐饮娱乐设施。因为三江口对宁波城市个意义大，规划方案一出，立时三刻全宁波勒垃讨论箇规划。

## 参考
和义路

**和义路**勒垃宁波姚江西南岸，路名从宁波老城个和义门来个，文革辰光改名叫遵义路过，後来拿名字改转来。箇路民国辰光修个，原先是宁波老城个城墙，民国辰光拿城墙扒脱改造成环城马路。和义路路边有得交关宁波个历史建筑，比方讲渔浦门码头遗址、旧城墙、和义门瓮城遗址、中国第一所女子中学甬江女子中学、宁波钱庄交易场所钱业会馆咾啥个。近年来，和义路沿线也新造仔交关现代设施，比方讲宁波奢侈品销售门户和义大道搭仔五星级连锁酒店万豪酒店。

## 参考资料
随申办

**随申办**是中华人民共和国上海市人民政府推出个一隻便民措施。市民只用登陆一网通办政务网站、随申办市民云app、随申办支付宝小程序、随申办微信小程序或者政府机构里向个自助终端机，就好直接办理多隻帮弗同政府部门搭界个事体，口号是“信息多跑路，群众少跑腿”。

## 参考

## 外部链接

; 官方网站
*
*
*

; 社交媒体
*
*市民云  - 市民信箱公司母公司万达信息对市民云项目个介绍
追鱼

**追鱼**，越剧古装剧，是根据湘剧剧本《追鱼记》改编个。

## 故事情节
书生张珍因为家道中落，搭丞相囡儿牡丹个婚姻畀人回绝脱。鲤鱼精变成牡丹搭张珍相会。真假牡丹引发交关误会。後来鲤鱼精下落人间搭张珍结婚。

## 演出
1956年11月份，上海越剧院首演箇剧目，是徐玉兰、王文娟个一隻代表作。

## 参考资料
*追鱼-上海越剧院网
血手印

《**血手印**》，越剧古装剧，从男班剧目《林招得卖水》改编得来个。

## 故事情节
富绅个囡儿王千金爱慕林招得，拿钞票送畀家道中落个林招得，哪晓得畀张培赞劫走，送金个丫鬟雪春也畀伊杀脱。林招得畀伊诬告成凶手，判要拿头斩脱。後来，包拯重审，沉冤得雪，王林两人得团圆。

## 演出
1957年，箇剧目勒垃合作越剧团演出，戚雅仙演王千金，是戚派代表作。

## 参考资料


## 外部链接
* 越剧《血手印》视频-央视网站
戚雅仙

**戚雅仙**（），本名**戚爱英**，浙江余姚人，生勒上海，中国越剧表演艺术家，越剧“**戚派**”创立人，做过静安越剧团团长。
时光电台

《**时光电台**》是2011年马来西亚“奇想影视”弄出来个一部穿越喜剧，陈凯旋、杨雁雁、王竣、谢佳见、黄明慧、秦雯彬、陈嘉健、叶清方、朱健美领衔主演个，是马来西亚头一部讲穿越个电视剧。

## 戏里向个故事
故事讲个是勒2011年过日子个小后生柯俊雄（陈凯旋 演）勒一趟七里八里个事体里，寻着了一个能连通80年代搭现在个时空漏洞——一间老早个厕所间。从搿歇开始，伊就日日天不亮跑到80年代个“时光电台”去上班，夜头再回转2011年过日子。

## 参考
微信小程序

**微信小程序** () 是腾讯勒垃2017年1月9号推出个一种弗用下载安装，就好勒垃微信平台丄用个应用程序，主要畀企业、政府、媒体、其他组织或个人开发者勒垃微信平台丄提供服务。

## 历史
2017年1月9号，微信创始人张小龙勒垃2017年微信公开课Pro丄发布个小程序正式上线。

2017年12月28号，微信更新个6.6.1版本开放小程序开发游戏，微信启动页面重点推荐小程序游戏“跳一跳”。

2018年11月份，勒垃第五届世界互联网大会“世界互联网领先科技成果发布活动”丄，微信小程序入选“年度15项代表性领先科技成果”。

2018年1月份，微信平台小程序突破58万，日活跃用户超过1.7亿。到2021年，日活超4.5亿，开发者突破300万。

## 平台规则
企业、政府、媒体、個人、其他组织侪好注册，必过除开呒办法进行认证还有功能限制个個人小程序，或者已经有微信公众号个企业小程序，侪要付300块进行认证。

## 技术细节
### 开发语言搭仔框架
* WXML：帮HTML差弗多，用来描述小程序个页面结构。
* WXSS：帮CSS差弗多，用来设置小程序个样式。
* WXS：符合ES6个JavaScript，用来编写小程序个逻辑处理部分。

### 开发工具
小程序开发要用微信提供个微信开发者工具，支持Windows搭仔macOS系统。

## 参考
热度表

**热度表**，也叫**寒暑表**、**体温计**、**医疗温度计**，是拿来测人温度用个仪器，好用来量口标（口腔温度）、腋下温度或者是肛标（肛门里向直肠温度）。
腾讯乘车码

**腾讯乘车码**是腾讯公司推出个微信小程序，通过微信支付授权开通仔么，好生成二维码去扫码乘公交地铁。2017年7月份，腾讯乘车码顶先勒垃广州推出。2024年开始新增境外用户支持，覆盖外卡绑定、英文界面，适配全球旅客勒垃中国个出行需求。

## 参考
奉化江

**奉化江**是浙江宁波一条主要河浜，名字从伊流经过个奉化来个，是甬江个支流，发源地是奉化区溪口镇四明山大湾岗，望东流经亭下水库到江口，慢慢交吃脱东江、鄞江，阿末望北到寧波三江口搭西來个姚江匯合。奉化江從源頭至方橋三江口河流全長66.7公里，自方橋三江口至寧波三江口河流長26.4公里，总长93.1公里，流域面积2223平方公里，是宁波重要个水源地。

## 参考
莫哈末纳兹兰

拿督**莫哈末纳兹兰**（），马来西亚个法官，负责审前总理纳吉·阿都拉萨个SRC公司4200万令吉个案子，判纳吉7项指控侪成立，判伊进监牢12年、罚款2亿1000万令吉，后首来勒2022年2月升职成为上诉庭法官。必过箇判罚让相关个人邪气勿满意，纳吉个辩护律师勒垃庭丄肏铲伊“有毒败坏”咾啥个，纳吉个支持人还写文章话伊收勒垃逃个刘特佐200万钞票，勒垃案子里向是有利益冲突个，马来西亚反贪会查出来表示是假个呒没证据个。

## 参考
马来西亚卖林梦诽谤案

**马来西亚卖林梦诽谤案**，是一晨光个马来西亚总理马哈蒂尔·穆罕默德搭英文周刊《远东经济评论》勒1987年到1991年间打个桩官司。搿桩诉讼搭《远东经济评论》一篇讲马来西亚政府想拿林梦（Limbang）卖畀文莱个文章搭界。后来双方勒1991年3月勒法庭外头达成和解，结局是搿本杂志答应登道歉启事，再付五万块堂费就算结束哉。

## 因头
1987年5月20号，《远东经济评论》登仔篇讲马来西亚政府想拿林梦卖畀文莱个文章，话么马哈蒂尔勒搿年3月头去访问文莱主要是去讨论啊好拿文莱一劈两个马来西亚砂拉越州块森林地区卖畀文莱，搿片地方就是林梦。报道还讲，要是搿桩土地交易成功，文莱个领土就会差弗多翻一倍，马来西亚也会得多仔60亿美金收入。同年8月11号，当时做马来西亚总理马哈蒂尔·穆罕默德用個人身份通过律政司起诉《远东经济评论》搭伊拉个编辑，告伊拉诽谤。

马哈蒂尔勒伊个诉状里讲，1987年5月21号搿本杂志勒第11页个“情报栏”里向登仔关于伊作为总理个文字，标题叫“砂拉越个买卖？”（Sarawak sale?），是指责起诉人：
#参与项违反宪法个秘密做法，想拿砂拉越个部分地卖畀文莱；
#为仔达到搿个目标，参与项决定，勒访问文莱个用意浪讲假话；
#起诉人弗适合做马来西亚总理。

## 庭外和解
1991年3月8号，马哈蒂尔搭《远东经济评论》双方勒法庭外头达成和解。被告同意勒下一期个杂志丄刊登收回讲法搭道歉个启事，同时付五万块堂费。勒3月9号，马哈蒂尔发表谈话讲，因为伊勒起诉《远东经济评论》个事体里已经达到伊个目的——寻出哉真相，葛咾答应搭搿本杂志外头和解。

## 参考
1987年巫统党选

**1987年巫统党选**是马来西亚政党巫统勒1987年4月24号举行个一隻内部选举。搿趟选举蛮有看头，因为伊辰光个财政部长东古拉沙里出来挑战该党主席、马来西亚总理马哈蒂尔·穆罕默德。

媒体一般拿竞选个两边分别叫“A队”（Team A，马哈蒂尔派）搭“B队”（Team B，东古拉沙里派）。阿末，马哈蒂尔成功连任，继续做党主席搭总理，东古拉沙里派离开巫统建立四六精神党。

## 参考
东古拉沙里

**东古拉沙里**（；），是马来西亚个政治人物，吉兰丹苏丹穆罕默德五世个叔公，巫统成员，做过乌鲁吉兰丹搭话望生个国会议员，巫统顾问团个头头。

## 政治生涯
东古拉沙里勒1976年到1984年做过财政部长，勒1984年到1987年做过国际贸易及工业部长。1987年巫统党选个辰光，伊直接挑战当时个党主席兼总理马哈蒂尔·穆罕默德，失败哉，自家成立仔四六精神党，一直领导搿隻党到1996年解散为止，後来回到巫统。从2008年马来西亚大选开始，伊代表国民阵线做吉兰丹话望生个国会议员，一直做到2022年。

2018年6月30号举行个巫统党选里向，东古拉沙里勒提名截止前一日天开新闻发布会，宣布竞选党主席，挑战代主席艾哈迈德·扎希德输畀代主席。7月30号，巫统总秘书安努亚慕沙开记者会，讲要调整巫统内部架构，宣布东古拉沙里去领导新成立个巫统顾问团。

2020年12月14号，安瓦尔·易卜拉欣拿到10個巫统议员支持要做总理个消息传出去仔么，东古拉沙里特搭老对头马哈蒂尔一道开记者会，讲自家豁出去哉，愿意摈弃前嫌搭马哈蒂尔合作，弗怕巫统为搿桩事体罚伊。

## 参考
居銮

**居銮**（）是马来西亚柔佛州当中隻闹猛个市镇，居銮县个县府。“居銮”勒马来语里向是蝙蝠个意思，故咾大家也叫伊“蝠城”。居銮正好勒柔佛州中心，靠勒南峇山山脚下头，还有明吉摩河穿过市中心，风景交关好，有“南山銮水”个叫法。

居銮大概是1910年左右开埠个，是铁路开通仔么发展起来个城镇，1915年正式宪告成立，老早还计划过要做柔佛州个行政中心。乃朝个居銮已经发展成隻商业邪气闹猛个城镇，有交关棕油厂开勒搿搭，周围还有大片黄梨田、橡胶园。市里向还有机械搭汽车修理装配厂、橡胶搭木材加工厂、纺织厂、瓷砖制造厂搭仔工艺制作各种各样式个工业设施。再加浪，居銮近几年也勒拼命发展生态旅游，有好几隻大型有机农场。

## 参考
布特拉邮报

《**布特拉邮报**》（英语：Putra Post）是马来西亚前总理马哈蒂尔·穆罕默德个支持者俱乐部“M世代”勒2006年9月份弄出来个一份刊物。搿本东西出版个辰光，马哈蒂尔正因为公开批评当时个总理阿卜杜拉·巴达维，畀交关主流媒体封杀勒海。伊拉个创刊号丄，头版头条新闻标题咾扎眼个，叫“让马哈蒂尔发言”（），勒马来西亚半岛卖唻邪气好。。

2007年4月28号，《布特拉邮报》总编辑话，有人报警讲伊拉勒选区里向违法派发刊物，警察直接冲到伊拉勒吉隆坡安邦个办公室进行搜查。

## 参考
阿卜杜勒·加尼·帕泰尔司机遇袭案

**阿卜杜勒·加尼·帕泰尔司机遇袭案**是2017年8月29号出个一桩枪击案子。马来西亚当地辰光早浪向8点20分左右，前总检察长阿卜杜勒·加尼·帕泰尔个司机，勒雪兰莪州安邦太子园个自家门口头，拨两個陌生男客开枪打伤仔膝盖，还好人呒没啥大碍。搿桩事体勒社交媒体高头引发交关阴谋论。当时个全国总警长弗兹勒9月6号讲，枪击案搭一個馬來西亞發展有限公司醜聞（1MDB）弗搭界。一直到同年11月29号，警察还朆捉着嫌疑犯。

到仔2020年2月17号，全国刑事调查总监胡西尔（Huzir Mohamed）勒记者会浪宣布，已经捉牢仔搿桩案子两個嫌疑犯。

## 背景
勒枪击案发生前头两年——2015年7月份，当时还做总检察长个阿卜杜勒·加尼正勒领导隻多机构特工队，调查牵涉时任总理纳吉·阿都拉萨个一马公司丑闻（1MDB）。结果政府勒7月28号宣布，阿卜杜勒·加尼因为健康问题卸任哉，位子让畀联邦法院前法官穆罕默德·阿班迪·阿里。《砂拉越报告》引过文件讲，勒伊卸任前，总检察署已经勒起草准备提控纳吉个控状哉。2018年大选结束仔，马哈蒂尔·穆罕默德领导个希盟政府重新拿阿卜杜勒·加尼叫回来帮忙调查1MDB案。

枪击事件发生仔么，社交媒体高头一歇歇就冒出交关阴谋论。必过，安邦再也警区主任韩查助理总监倒觉着枪匪个目标并弗是阿卜杜勒·加尼本人。

## 捉牢嫌疑犯
2020年2月17号，全国刑事调查总监胡西尔勒武吉阿曼开记者会个辰光讲，警察勒查另一桩案子个辰光，捉着12個私会党党员，里头有两家头是怀疑枪击阿卜杜勒·加尼司机个嫌疑犯。

## 争议
事体出来仔么，全国总警长弗兹一口否认搿桩案子搭一马公司丑闻（1MDB）个关系。伊讲，根据警察初步调查，搿桩案子相信是私人事务引起个，暂时呒没别个因素勒里头。後头么，人民公正党个通讯主任法米法兹勒雪兰莪州开记者会个辰光批评弗兹瞎讲讲，认为警察还朆调查结束，弗兹根本弗应该搿能早就下结论。

## 参考
阿卜杜勒哈米德·峇多尔

丹斯里**阿卜杜勒哈米德·峇多尔**（；）是马来西亚皇家警察个前成员，一路做到武吉安曼政治部副总监。2015年8月18号，阿卜杜勒哈米德因为参加调查一马公司丑闻（1MDB），畀人免脱职务，调去首相署工作。2018年马来西亚大选结束仔么，同年5月份阿卜杜勒哈米德重新回归警队。2018年5月份到2019年3月份，伊做武吉安曼警察总部政治部个总监。2019年5月份，伊成为马来西亚第12任全国总警长（IGP）。2021年5月份，伊宣布退休仔么，主要种种田。

## 参考
纪念中国人民抗日战争暨世界反法西斯战争胜利80周年大会

**纪念中国人民抗日战争暨世界反法西斯战争胜利80周年大会**，是2025年9月3号抗日战争暨世界反法西斯战争胜利80周年箇辰光横里，勒垃北京天安门广场进行个大型纪念活动。箇趟纪念活动主要形式是阅兵仪式，主要展示中国人民解放军新一代个武器装备咾啥个。

## 参考
长清路

**长清路**是中国上海市浦东新区一条南北走向个路，北起耀华路，南到外环高速，全长毛5公里，1986年修个，一开始南面只到川杨河，北面是打浦路隧道。2000年开始，望南延伸到海阳路，勒垃川杨河丄造仔好跑非机动车个长清路桥。2008年，长清路望南延伸到现在外环高速箇地方，再望南连勒三鲁公路丄。2010年，长清路桥改造，畀机动车跑，北面也出来长清北路。

## 参考
昌里路

**昌里路**是中国上海市浦东新区一条东西走向个路，西起长清路，东到云台路接昌里东路，全长1.5公里。

## 历史
昌里路1960年修个，范围从上南路到历城路，长280米，宽5米，伊辰光叫昌乐路，因为读音帮“长乐路”差大弗多，1980年10月份拿名字改成昌里路。

1983年仔么，昌里路周边个上钢、上南、德州、雪野咾啥个工人新村造起来哉，昌里路慢慢交发展成商业街。2000年开始，昌里路夜市勒垃昌里路历城路到上南路段当中行起来哉，当中小吃摊主要勒垃历城路路口一带。 2010年，为牢迎接上海世博会，昌里路摊头改成临时设摊管控点。2018年10月8号，85隻摊头正式关停，昌里路夜市彻底告别历史舞台。

## 参考

## 另见
* 昌里东路
昌里东路

**昌里东路**是中国上海市浦东新区一条东西走向个，西起云台路接昌里路，东到浦三路，全长1.6公里，是昌里路个东延伸。
宋世廉

**宋世廉**（，），原籍中国福建莆田，是马来西亚居銮中华中学个第12任校长（1971年到1980年）。伊做老师个辰光足足有32年之长，曾经勒6所学校教过书。

## 生平
1922年，宋世廉出生勒中国福建莆田，老早是福建协和大学化学系毕业个。

1956年，伊南下去马来亚教书。1971年，当时个銮中校长宋世猷转去槟城韩江中学做校长，搿隻位子就畀宋世廉来坐。伊做校长箇十年里向，对校政有交关改革，特别看重提高学生素质搭仔帮学生升学、就业。1972年，銮中推出“数理课程英语化”，就是数理科用英文课本教，搿隻措施实行仔近十年，到1981年畀陈诗圣取消脱。

1980年，宋世廉因为身体弗好辞职，学堂训导主任兼体育主任陈诗圣接任。

1983年，伊带仔一家人搬到美国去定居哉，必过勒垃2008年还叫儿子宋建人捐仔美金4100块（合马币14000多），设立“宋世廉校长清寒助学金”。

2013年2月1号，宋世廉勒美国过世，享年91岁。

## 屋里向情况
1940年，宋世廉搭宋陈瑞玉结婚，养仔三個儿子两個囡儿。1958年全家移民到马来亚（今朝个马来西亚）。1983年又移民到美国。伊拉个小囡里头有三個是居銮中华中学毕业个：宋建人、宋槟生搭宋琪儿。宋建人乃朝是美国布朗大学病理系个教授，伊勒臺灣进修过，勒2012年还帮布朗大学搭台湾成功大学牵线，办起医学院学生交流项目，伊也做过罗德岛华人基督教会个执事。2018年銮中百年校庆万人宴，宋建人、宋槟生搭宋琪儿带仔家主婆搭小囡，一行11個人特为从美国飞回马来西亚来参加居銮中华中学个百年庆典。

### 小囡
*大儿子：宋建章（牙科医生）
*二儿子：宋建田（工程师）
*小儿子：宋建人
*大囡儿：宋槟生（儿科医生）
*小囡儿：宋琪儿（产业经纪）

## 参考
居銮中华中学

**居銮中华中学**，简称**銮中**，是马来西亚柔佛州居銮市个一所华文独中，1918年开个，主要用中文教课。

## 历史
居銮中华中学是1918年开个。1947年，中华学堂开设初中部，勒垃中华民国侨委会注册成功“居銮中华中小学”，用海外侨教统一个校训——礼、义、廉、耻。

1957年，居銮中华学堂增加高中部。同年马来西亚教育部制定《1957年教育法令》，华文小学进仔国家教育体系里向么就是国民型小学。过仔一年，中小学正式劈开，小学叫中华第一、第二、第三小学。中学因为董事会弗肯改制，1961年正式变成华文独立中学。

### 硬件建设
1953年，董事会成功申请到南峇山脚下头13英亩半个地，成立建校委员会，开始弄建校工程，募捐钞票。第二年，柔佛州华校视学官耿威廉主持新校舍动土礼。1956年，头一阶段第一期建校工程弄好，新校舍正式用起来哉，後头两期工程分别勒1957年搭1959年弄好。第四期工程行政大楼勒1962年造好，顶浪向摆个是“秀科图书馆”。第五期工程是大礼堂，1968年造好个，柔佛州苏丹依斯迈特地跑来主持开幕典礼。1980年，颜文举兄弟捐畀学堂10万块，大礼堂改名“颜登受堂”。

1982年，董事会决定开始第二阶段个硬件建设发展扩充工程，伊辰光个总理马哈蒂尔·穆罕默德主持颜文举科学大楼个奠基礼，1986年造好用个。

1989年，因为学生人数多出来哉，学堂开工造四层楼高个颜登受学生综合大楼，畀外地来个学生当宿舍用，1991年造好用拉。

1992年，銮中举办头一趟万人宴，募着500多万令吉个钞票，用来造姚永芳行政楼搭拿督邱文玉教学楼个建筑经费。姚永芳行政楼勒1991年弄奠基礼，1996年开工造，1998年造好，2000年开幕。邱文玉教学楼勒1992年弄奠基礼，1994年造好，第二年开幕。

2008年柔佛州州务大臣阿都干尼来学堂主持“致知苑”六层课室大楼个奠基礼，房屋搭地方政府部长黄家定主持“致知苑”动土礼，2010年投入使用，下底头摆个图书馆叫“黄添才馆”搭“李淞川馆”。

2015年，为仔怀念已故陈诗圣校长个“诗圣园”开幕。

2018年銮中建校一百年，“銮中世纪馆”正式开幕。

2019年全国华文独当中头一所有国际标准塑料跑道个诚兴体育场好用哉，銮中个硬件建设基本浪向算全部弄好哉。

## 董事会和校友会
### 董事会
现任董事会会长王培荣。

### 校友会
銮中成立仔三隻校友会，分别是居銮中华学校校友会（1973年成立个）、柔南居銮中华学校校友会（1984年成立个）搭仔中马居銮中华校友会（1999年成立个）。

## 校长
銮中勒垃二战结束仔复校到现在个历任校长是下头迭眼：
#林希贤（1946）
#胡超球（1947）
#孙一尘（1948）
#甘伯厚（1949）
#倪枝瑞（1950—1952）
#邱新民（1953—1957）
#龙程逵（代校长）（1958）
#叶人（代校长）（1959）
#朱施民（1959—1960）
#（1961—1966）
#宋世猷（1967—1970）
#宋世廉（1971—1980）
#陈诗圣（1981—1996）
#林廷泽（1997）
#房良通（1997—2000）
#叶柏松（2001—2002）
#廖伟强（2003—2023）
#吴小燕（2024—2025）
#赖俊雄（2025—）

## 参考

## 外部链接
*
浦三路

**浦三路**是中国上海市浦东新区的一条西北-东南走向个路，南起年家浜路，北到浦东南路，当中勒垃艾镇（杨高南路到成山路段）、永泰社区同济村（永泰路到浦三支路段）断开来，杨高南路望北是双向2车道。
云台路

**云台路**是上海浦东新区一条南北向个路，南起三林路，北到博成路，当中川杨河箇地方呒没桥弗通，全长5公里。

## 历史
1980年代初，云台路修起来哉，北起连云港路，南到浦东南路，长580米，宽21米，是居民区里向个路。1984年，路望南面延伸到川杨河。到现在，云台路还是条勒川杨河断开个断头路。2019年，云台路成为上海市当年24条林荫道里向个一条，路边种个是悬铃木。

## 参考
历城路

**历城路**是中国上海市浦东新区个一条南北向个小路，北起耀华路，南到昌里路，全长488米，老底子伊南段是昌里路夜市个一部分。

## 周边建筑物
* 上海常青中学
* 上钢图书馆
洪山路

**洪山路**是中国上海市浦东新区里向一条南北走向个路，北起雪野路，南到华夏西路，全长3.4公里，勒垃川杨河箇地方断头。

## 简介
改革开放仔么，洪山路拓建，伊辰光路北到雪野路，南到杨高路（现在成山路）。1988年8月份，路勒垃川杨河南面延伸到高青路。2008年以後么，延长到现在箇情况。

洪山路是浦东新区15条林荫道里向个一条，路边种个是悬铃木。

## 参考
诺丁汉大学

**诺丁汉大学**（），勒垃英国英格兰中部地区诺丁汉郡，是公立研究型大学，1881年成立个辰光是伦敦大学个附属学院，1948年升格成独立大学。
上海市静安区闸北中心医院

**上海市静安区闸北中心医院**，老底子是**上海市闸北区中心医院**，勒垃中華人民共和國上海市靜安區中华新路，是爿二級甲等綜合性醫院，面积42亩，建筑面积6.2万平方米。

## 历史
1954年，上海市闸北门诊部成立。1955年，箇门诊部畀上海市立第五人民医院領導。1957年畀北站醫院領導。1960年4月10号，門診部扩建成上海市闸北区中心医院。1989年，伊成为**闸北区红十字医院**。閘北區併进靜安區仔么改成现在箇隻名字。

## 参考
大道站路

**大道站路**是中国上海市浦东新区三林世博家园个一条东西走向个路，西起浦三路，东到新浦路，全长763米。
邹平路

**邹平路**是中国上海市浦东新区一条南北走向个路，北起昌里东路，南到川杨河，全长849米，名字是从山东邹平来个。

## 周边建筑物
* 上海浦东杨高公交
利群医院

**利群医院**是中華人民共和國上海市普陀區一家二级甲等综合性医院，占地面积2.11万平方米，建筑面积2.67万平方米。

伊一开始叫**上海市纱厂医院**（**上海市纱厂联合医院**），1952年7月份勒垃江宁路1017号成立个。1965年7月份，改名**利群医院**。2001年，医院从江宁路1017号搬到桃浦路910号。

## 参考
复旦大学附属静安区中心医院

**上海市静安区中心医院**，第二名字是**复旦大学附属静安区中心医院**、**复旦大学附属华山医院静安分院**，是中华人民共和国上海市静安区爿二级甲等综合性医院，是**上海市第一劳工医院**（**江宁区中心医院**）搭仔上海市同济医院部分医务人员（**新成区中心医院**）勒垃1960年合并成立个。

## 参考
上海市杨浦区市东医院

**上海市杨浦区市东医院**，也叫**上海市市东医院**、**上海理工大学附属市东医院**，是中華人民共和國上海市杨浦区爿二级甲等综合性医院，有总院搭仔营口路分院。

## 历史
箇医院老底子叫**[[中国纺织建设公司]]第二医院**（**纺二医院**），1946年6月份成立个。

1949年5月份，上海解放。1950年，中国纺织建设公司解散脱，下头个单位并到华东纺织管理局里向，医院也跟咾改名叫**华东纺织管理局职工医院**。

1999年1月份，改名**上海市纺织工业局第二医院**，畀杨浦区管理。

2000年2月份，上海市纺织第二医院拌黄瓜杨浦区肿瘤防治院合併，成立**上海市杨浦区市东医院**。

2004年6月28号，醫院从宁国路236号搬去市光路999号。

2020年初，杨浦区政府帮上海理工大学签订合作协议，合作一淘建立**上海理工大学附属市东医院**（筹）。

2025年5月13号，杨浦区政府帮复旦大学就合作一淘建立上海市杨浦区市东医院举行签约仪式，新江湾院区项目开始建设。毛估估2027年完工。

## 参考
江宁路（上海）

**江宁路**是中国上海市静安区、普陀区一条南北方向个路，租界辰光叫**戈登路**（*Gordon Road*），1900年修个，伊辰光用个是英国洋枪队领导戈登个名字，1943年汪精卫政府接收上海公共租界仔么，用江苏省江宁县拿伊起名字叫江宁路。伊南起南京西路，北到苏州河，全长2594米。
十九路军抗日临时军部遗址

**十九路军抗日临时军部遗址**，也叫**淞沪抗战十九路军军部遗址**，勒垃中華人民共和國上海市普陀区桃浦路127号车站新村，现在有一塊1990年8月份（也有讲是1989年9月份）竖个纪念碑，碑身高139厘米，是黑颜色大理石组成个。

## 历史
當地老底子叫**范庄**，勒垃真如车站附近，是广东人范青之（范肖之）勒垃1920年造个别墅。一二八事變爆發仔么，蒋光鼐、蔡廷鍇等人勒垃箇地方設立**淞沪抗战前敌临时总指挥部**，指挥國民革命軍第十九路军打日本人。1932年2月5号、6号、9号，范庄、真如火车站畀日本空军轰炸。3月1号，日军发动总攻，蔡廷鍇下令軍隊撤退到南翔。1937年8月13号，范庄畀日本人用炮轰脱。1989年9月份，上海市普陀区人民政府拿范庄遗址摆进普陀区第一批革命纪念地里向。

## 参考
吴语拉丁式注音法

**吳語拉丁式注音法**，因为仿照法語拼寫，也叫“**法吴**”方案，是一套按照國際拼寫習慣設計个當代上海闲话拉丁化方案，2001年个辰光，“上海閒話abc”發表仔份吳語拼音草案，经过其他网友个参与底下，勒垃2003年定型。头一本網上上海闲话字典《上海闲话ABC》帮後来个《上海吳語手冊》也用箇方案。2003年推出个头一套上海話拼音輸入法就按照箇隻方案设计个。

## 拼写
### 声母

### 韵母

### 韵尾
#n/~/或//帮法语一样，表示鼻化元音。比方讲：an//, on//等于法语个an、on、赛过国语个ang,ong，in//、en//是勒垃国语in、ing 帮en、eng当中个音素，iun//赛过ün。
#-q// 喉音k，像阿拉伯语、希伯来语、蒙古语个-q；只是勒垃韵母後头，也好认为是标注隻短音。涉及Aq//, eq//, oq//, iq//,iuq(üq) //，分别是a,e,o,i,iu(ü)个短音，当中e是央元音//。
#-l，只有el//一种形式，赛过国语个erㄦ。

### 声调

比方讲：
*阴平inbin: mhen 闷
*阴去inchî: mhehn 猛
*阳平yanbin: men 门
*阳去yanchî: mehn 问 。

### 连续变调
比方讲箇方案一开始制定个辰光用个上海闲话，发音有连续变调个现象。箇只现象来勒多字组合个辰光发生。调个变化根据字组首字个本调，遵循下头箇隻具体规律：

## 参考

## 外部链接
* 谈《通用吴语拼音》
* 吳語注音輸入
* 有声上海话读音字典
* 搜狐网《上海吴语拉丁式注音法》被网友习惯称做“法吴”
* 吴语拉丁字母注音法
* 上海话语音有声word教材
* P14 《上海吴语手册》（上海话读音字典）
* 《上海吴语拉丁式注音法》联合网
* 上海话语音
* 【上海方言】《上海吴语拉丁式注音法》
* 上海吴语的拼音（上海吴语拉丁式注音法）
* 吴语拼音方案
* 上海话元音
* [吴语(上海话)拼音  [新浪]网文化教育]
* 沙地社区推荐吴语拉丁式
* Latin Phonetic Method for Shanghainese
* la méthode phonétique latine de Shanghaïen,Fawu
* the latin method
老虎窗

**老虎窗**（钱乃荣式上海话拼音方案：lhaohucang），也叫**老虎天窗**，是西式楼丄一種用来采光个，有裝飾性个、开勒屋顶丄个窗。有讲老虎窗个名字是从洋泾浜英语来个，话是英文roof个音译。。

## 参考
龙水南路隧道

**龙水南路隧道**是中國上海市一座橫跨黃浦江个隧道，主要服务浦东前滩帮徐汇滨江地区个过江需求。隧道西起徐汇区龙水南路喜泰北路路口，工程分南、北两线，北线到浦东新区海阳西路耀龙路路口，全长1.781公里；南线到浦东新区高青西路耀龙路路口，全长2.331公里。隧道是双向4车道个，设计车速40km/h，最大纵坡5.99%。2019年12月25号，龙水南路隧道正式动工。

## 参考资料
上中路

**上中路**是中華人民共和國上海市徐匯區一條東西走向个路，西起老沪闵路，东到龙吴路，路丄有上海中環線，全长1712米。箇条路是民国23年（1934年）修个，民国29年（1940年）望東延伸。路名是从上海中学来个。

## 参考
海兰江体育场

**海兰江体育场**，勒垃中国吉林省延边龙井市，做过延边长白虎个主场，有“魔鬼主场”个讲法。海兰江体育场2004年完工个，投资额1800万元，有得32000隻作为，占地9公顷。

## 参考
天津奥林匹克体育中心体育场

**天津奥林匹克中心体育场**，简称**天津奥体中心体育场**，因为长唻赛过隻水滴，也叫**[[水滴]]**，勒垃天津南开区，是日本佐藤綜合計畫公司设计个，建筑面积15.8万平方米，是畀2008年夏季奥林匹克运动会造个综合性体育场。2003年8月份开工个，2007年8月份完工个。

## 相关链接
* 泰达足球场
* 国家体育场
* 2008年夏季奥林匹克运动会

## 参考
上海世博展览馆

**上海世博展览馆**，勒垃2010年上海世博会个辰光叫**中国2010年上海世界博览会主题馆**，是2010年上海世博会个隻永久性展馆，勒垃世博园区B片区，世博轴西面，地上面积80000平方米，地下面积40000平方米，2007年11月10号开工造个，2009年9月28号完工个。主题馆是世界博览会历史丄顶大个展馆。

世博會个辰光，主题馆分成城市人馆、城市生命馆、城市地球馆、城市未来馆、城市足迹馆五大展馆，体现人、城市、地球间个相互融合，箇当中，城市未来馆、城市足迹馆勒垃浦西园区。主题馆个外立面有套用弄堂、老虎窗，通过折纸个方式进行立体建构打设计。

2011年3月16号，上海世博会主题馆改名**上海世博展览馆**，成為隻会展场馆，开头一场展览。

## 参考
中国2010年上海世界博览会中国馆

**中国2010年上海世界博览会中国馆**，简称**中国馆**，是2010年上海世博会丄中国个主题展馆，勒垃世博园区A区，世博轴边浪，国家馆日是2010年10月1号（中国国庆节）。中國館好分成國家館、地區館兩部分，国家馆建筑面积27000平方米，地区馆有得45000平方米。

2007年4月25号，中国馆开始面向所有华人建筑师征集建筑方案，方案主题是“城市发展里向个中华智慧”，到2007年6月15号收着344隻合格个方案，阿末表决产生51件交流作品、5件入围作品搭仔3件优秀作品。最终敲定个方案主要是华南理工大学建筑设计研究院个“东方之冠”方案，还吸收仔清华大学建筑学院简盟工作室帮上海建筑设计院个“叠篆”方案搭仔北京市建筑设计研究院个“龙”方案。2007年12月18号，中国馆正式开工，2010年2月份完工。2010年上海世博会结束仔么，中国馆保留下来，改造成中华艺术宫。

## 注释


## 参考

## 外部链接

* 上海世博会中国国家馆
*中华艺术宫
天津体育馆

**天津体育馆**，也叫**天津奥林匹克中心体育馆**，1992年9月28号造个，1994年12月份造好，伊辰光是畀第四十三届世界乒乓球锦标赛造拉个。伊建筑占地11万平方米。副馆占地5100平方米，因为长唻赛过隻飞碟，天津市民叫伊“飞碟”或“大馆”。

## 参考
石景山体育场

**石景山体育场**勒垃中国北京市石景山区石景山路，1981年2月份开工个，1986年10月份造好个，占地面积7.2万平方米，建筑面积6566.4平方米，看台好坐20000名观众。石景山体育场里向有400米标准田径跑道，还有座标准足球场，场外头东面有足球训练场。

## 参考资料
益阳奥林匹克公园

**益阳奥林匹克公园**，简称**益阳奥体公园**，也叫**益阳奥体中心**、**益阳奥林匹克体育中心**，勒垃中华人民共和国湖南省益阳市赫山区康复南路3号，国家4A级旅游景区，是益阳市人民政府为咾成立2002年湖南省九运会专门修个，2003年第五届城运会个部分比赛也勒垃箇地方比个。箇地方东西阔约700米，南北长360多米，占地面积500亩左右，建筑面积4.8万平方米，里向有好坐30000名观众个体育场、好坐5000名观众个体育馆、好坐800名观众个游泳馆搭仔20块训练场地个羽毛球训练馆。公园里向还有露天游泳池、跳水池、室外健身活动场地、集散广场、停车场咾啥个配套服务设施。

## 参考
上海四一一医院

**上海四一一医院**，也叫**上海长海医院虹口院区**、**上海大学附属四一一医院**，勒垃上海市虹口区东江湾路15号，是爿海军系统个三级甲等医院，中国融通医疗健康集团底下个医院。医院本部（医疗区）勒垃上海虹口东江湾路15号，占地面积22亩，有外科大楼、内科大楼、门诊楼、服务大楼、伽玛刀楼、住院大楼。。医院还有勒垃广粤路469号丄个医药研发中心帮勒垃多伦路210号原先白崇禧公馆里向个康复理疗科。。

## 历史
箇医院一开始是教会医院，日本占领上海仔么畀东洋人改造成日本远东地区海军中心医院。抗日战争胜利仔么，变成南京国民政府海军上海医院。1949年5月27号，八路军打进上海，华东军区海军接管医院，变成**华东海军上海医院**。1954年6月份，按照全军统一序列，改名成**中国人民解放军第四一一医院**，後来划畀海军上海基地。2004年，编制体制调整，箇医院转畀南京军区联勤第十三分部。2016年，深化国防军队改革，故咾转畀中国人民解放军东部战区海军后勤部。

2016年改革前，医院是第二军医大学、中国药科大学、江西中医学院、皖南医学院个教学医院，江西中医学院药剂学、药物化学专业、皖南医学院口腔临床医学专业个联合硕士培养点，海军医学研究所个临床研究部。1993年，中国人民解放军总后勤部评伊是军队头一批三级甲等医院。1996年，成为上海市头一批医疗保险定点医院。。伊辰光，医院实施学科建设“4321”工程计划，巩固提高脊柱外科、口腔、药学、计划生育优生优育4隻海军专科中心，发展烧伤整形、心脑血管、空潜科3隻重点学科，建成肿瘤治疗、血管介入治疗2隻专病治疗中心，重点关注一批优势学科。

改革前医院还有体系部队个医疗保障任务，承担航空兵、潜艇、潜水人员特勤医疗保障，神舟系列飞船后勤支援医院，海上医疗队卫勤保障外加舰艇出海、出访、南海巡航咾啥个医疗保障任务。2008年汶川大地震，医院派出2支医疗队共63人，勒垃90多天里向完成抗震救灾医疗保障任务，故咾有得“全国抗震救灾英雄集体”称号，2個人还立二等功。

2017年8月9号，医院划畀海军军医大学。2018年1月8号，医院划畀上海长海医院，变成**海军军医大学第一附属医院（上海长海医院）虹口院区**。2022年1月1号，医院正式移交畀中国融通医疗健康集团，同年10月14号医院正式挂牌成立。2023年2月25号，医院改名**上海四一一医院**。2024年1月9号，上海大学医学院帮上海四一一医院共建**上海大学附属四一一医院**签约揭牌。

## 参考
王金發

**王金發**（），原名**王逸**、谱名**敬贤**，字**季高**，号**孑黎**，浙江嵊县人，浙东会党首领，革命烈士，孙中山称渠“东南第一英杰”。

1915年5月，王金發搭姚勇忱一淘勒垃杭州畀浙江都督朱瑞捉牢，同年6月2号，勒杭州陆军监狱枪毙，姚勇忱也勒一个月以后枪毙脱。

## 參考資料
上海市同济黄浦设计创意中学

**上海市同济黄浦设计创意中学**，前身是**浦光中学**，是中華人民共和國上海市黄浦区一所公办中学。

## 历史
浦光中學一开始是1902年（也有讲是1901年个）横里中華基督教青年會开个**青年會中學**，伊辰光是所专门教英文个学堂，勒垃南京東路保安司徒廟附近。1903年，搬脱，加仔中文國文課。1907年，青年會中學又搬去四川路。1951年，青年會中學帮青年會弗再搭界，改名浦光中學，意思是“黄浦之光”。1953年政府接管，改名上海市立浦光中学。1956年，拿修文中學吃脱。1964年，高中部劃畀浦明中學，學校改名浦光初级中学。1969年，吃脱虎丘中学。1979年，恢復完全中学，改回浦光中学箇隻名字。

2017年，黄浦区教育局帮同济大学设计创意学院合作，拿浦光中学改制成普通高中**上海市同济黄浦设计创意中学**。校址分别勒垃原浦光中学个四川中路599号搭仔新校址虎丘路95号。

## 参考

## 外部链接
*
汤米·汤姆斯

丹斯里**汤米·汤姆斯**（；），马来西亚印度裔，宪法专家、刑事诉讼律师，2018年到2020年是马来西亚总检察长，是马来西亚头一個直接坐稳箇隻位子个执业律师，也是1963年开始头一個非马来人、非穆斯林个总检察长。

## 职业生涯
1982年，伊出道做律师，法律饭吃仔40多年。2018年，执政60年个国阵政府塌台，新上台个希盟政府总理马哈蒂尔·穆罕默德拍板叫伊做总检察长。因为伊个种族搭宗教背景，外加伊马来语蹩脚，马来人邪气弗满意。

2020年2月，勒马来西亚政治乱局当中，伊宣布掼纱帽。后首来伊勒自家个回忆录里爆料，讲是因为伊辰光巫统搭伊斯兰党逼马哈蒂尔炒伊鱿鱼。

2021年1月30号，汤米·汤姆斯出版伊职业生涯个回忆录《我个故事：荒野中个正义》。

## 参考
东亚广播

**东亚广播公司**（，朝鲜汉字：東亞放送；，简称**DBS**），是大韩民国一家已经弗存在个调频广播电台，是韩国全国性报纸《东亚日报》报社出钞票开个，1963年4月25号开播，到1980年11月30号一拢总开仔6,430天。因为国军保安司令全斗焕个“言论统废合”政策，来勒1980年11月30号，东亚广播关脱哉，广播电台併到KBS里向，先是叫KBS第四广播，後来改名KBS首尔广播电台。1987年爆发六月民主运动，故咾东亚日报勒垃1988年开始起手重开东亚广播，勒垃1990年提出要求恢复东亚广播个诉讼，朆成功。同年，卢泰愚政权批准新私营广播公司首尔广播公司（SBS）个设立，拿东亚广播留下来个电台设施侪用得去。

2000年1月1号，东亚媒体中心大楼造好。东亚日报勒垃2010年获得有线电视综合编排频道许可，第二年年底开通Channel A频道，重新进入广播领域。

## 参考
上盖开发

**上盖开发**，也叫**上盖物业开发**，指个是勒垃轨道交通附近个上头或者附近进行民用建筑开发建设个土地开发方式，根据轨道交通个形式好分成铁路上盖开发搭仔地铁上盖开发，按照拥有权也好分成实益拥有权出让搭仔发展权出让两种，符合TOD开发模式个理念。

## 参考
新麒足球俱乐部

**新麒足球俱乐部**（），是2003年到2005年参加新加坡职业足球联赛个足球俱乐部，球员主要从中国各级联赛租借得来。2004年，俱乐部还曾赞助原中国乙级球队广东名峰个教练员、球员用新麒足球俱乐部个名头参加新加坡联赛。2004年3月10号，新麒队球员江涛勒垃训练场丄畀雷当场劈死，年仅18岁。2005年12月份，俱乐部宣布弗会再参加第二年个联赛，退出足坛。

## 俱乐部成绩

## 参考
乔治·阿玛尼

**乔治·阿玛尼**（；）是意大利时装设计师，创立同名个奢侈品时装牌子阿玛尼。

## 参考

## 外部链接

* 喬治·阿瑪尼官網 — 公司網站
* 喬治·阿瑪尼 at The Fashion Styles
阿玛尼

**乔治·阿玛尼**（）是意大利个时装、高级消费品公司，是设计师乔治·阿玛尼勒垃1975年创立个牌子。另外有得摩登风格个子品牌Emporio Armani、职场风个Armani Collezioni搭仔休闲简约风个Armani Exchange箇星子牌子。

## 外部链接

*
江涛（足球运动员）

**江涛**（），是已经故脱个足球运动员，中国吉林人，曾勒垃新加坡职业足球联赛新麒足球俱乐部踢球。2004年3月10号，江涛勒垃训练场丄畀雷当场劈死，年仅18岁，是中国运动员里向头一個畀雷当场劈死个。

## 参考
上海大学附属孟超肿瘤医院

**上海大学附属孟超肿瘤医院**，也叫**上海孟超肿瘤医院**，是上海细胞治疗集团个医院，勒垃中华人民共和国上海市嘉定区安亭镇前杨路118号个一家治疗肿瘤个三级肿瘤专科医院，医院名字是从吴孟超来个，占地面积51.3亩，建筑面积4.6万平方米。箇医院用免疫治疗、细胞治疗技术来治癌。2016年，上海孟超肿瘤医院开造个，2019年底造好个，2020年3月21号获得医疗机构执业许可证。5月6号，上海孟超肿瘤医院试运行。10月28号，医院开通医保。12月24号，上海孟超肿瘤医院加挂上海大学附属孟超肿瘤医院牌子。

## 参考资料

## 外部链接
*
2011年净选盟2.0集会

**2011年净选盟2.0集会**（）是马来西亚社会组织“干净搭公平选举联盟”（净选盟）勒垃2011年7月9号主办个一场大型群众集会，原本想勒吉隆坡三隻地方集合，分三路走到马来西亚国家皇宫，畀最高元首交要求改革选举制度个备忘录。后首来净选盟委员会听从仔最高元首个劝告，拿集会地点改到默迪卡体育馆。

到仔当天，参加集会个人从吉隆坡市区各方向走向默迪卡体育馆，畀警方阻拦多埭，阿末毛五万人只好封勒路浪，朆成功拿改革选举制度个备忘录交拨最高元首。集会当天，拨警方拘留逮捕个参与者超过1500人。一個人还因为吸仔催泪弹个烟，呼吸困难直接一脚去。

## 参考
上海建工医院

**上海建工医院**是勒垃中國上海市虹口區中山北一路666号个一爿二级甲等综合性医保定点医院，占地面积40多亩。

## 历史
医院一开始是上海市建筑工程管理局底下个，后来转畀上海建工集团。1953年，上海市人民政府接收大上海疗养院、小南洋医院两爿私人医院仔么，组建上海建工医院。一开始医院叫**上海市建工局职工医院**，1987年改成现在箇隻名字。

## 参考
上海市血液中心

**上海市血液中心**是中华人民共和国上海市一家有得采血供血服务个医疗卫生机构，1978年成立个，总院现在勒垃上海市长宁区虹桥路1191号（老底子个伊犁路2号）。老百姓好去伊个总院、流动献血车丄去献血，有辰光也会得搞献血活动。

## 参考资料

## 外部链接
*
上海市松江区图书馆

**上海市松江区图书馆**，勒垃上海市松江区人民北路1626号是国家一级图书馆，历史好一路寻着1914年1月份建立个**松江县教育图书博物馆**。伊2001年10月份加入上海市中心图书馆个，挂牌**上海市中心图书馆松江分馆**。

## 参考

## 外部链接
*上海松江区图书馆
*上海市中心图书馆
公利医院

**公利医院**，全称**上海市浦东新区公利医院（第二军医大学附属公利医院）**，勒垃上海市浦东新区苗圃路219号，是爿公立三级甲等医院，海军军医大学（原第二军医大学）附属医院。

## 历史
1943年京江公所严真等人勒垃灵宝路268弄18号（乃朝重庆南路）创办**私立上海公利医院**，一开始只有54张床位，7個医师，6個护士，有内、外、产、肺科。1956年改制公立，1958年8月份搬到浦东洋泾，帮洋泾诊疗站一淘建立**洋泾人民医院**，勒垃洋泾镇沈家弄路948号。1976年成立新门诊部，大门到东面个苗圃路43号。1996年，恢复原名公利医院。2014年，新增第二冠名“**第二军医大学附属公利医院**”，成为第二军医大学个非直属附属医院。2020年从二级医院升级成三级乙等医院，2025年升级成三甲医院。

## 重点学科
### 上海市重点专科
泌尿外科、神经内科、临床药学、耳鼻咽喉科

### 上海市临床优势专科
中医妇科

## 参考文献

## 外部链接
* 官方网站
浦南医院

**浦南医院**是中华人民共和国上海市浦东新区一家二级综合性医院，上海市头一家国有民营医院，1983年成立个，东院勒垃浦东新区南码头路519号，南院勒垃浦东新区临沂路281号，西院勒垃浦东新区浦东南路2400号。医院大楼勒垃1999年、2012年扩建过两埭。2000年代初，上海蓝十字医院管理投资有限公司开始负责医院经营。

## 参考

## 外部链接
*
高科西路

**高科西路**是上海市浦东新区一条东西方向个城市主干路，西起周家渡街道世博大道接西藏南路隧道，东到罗山路接高科中路，全长8公里。

高科西路西段勒垃白莲泾南岸，老底子叫滨州路、博文路，东段（沪南路-罗山路段）老底子川北公路，2005年改名个，现在东段是花木街道帮北蔡镇个分界线。杨高南路快速路勒垃高科西路、东三里桥路高头有跨线桥。罗山高架路勒垃高科路两面有匝道。

沿途主要建筑有得梅赛德斯-奔驰文化中心、上海交通大学医学院附属第九人民医院(浦东院区)、上海市第一妇婴保健院(东院)。

## 参考